Järjestelyt Archives - Homepakolaiset ry\nEtusivu / Järjestelyt\nMiten edetä sisäilmaepäilytilanteessa?\nMikäli epäilet sisäilmaongelmia jossakin tilassa, tulee asia ottaa puheeksi. Avoimuus on ensimmäinen askel ratkaisujen löytämiseksi.\nSisäilmaoireista tulee olla yhteydessä terveydenhuoltoon hoidon saamiseksi asian kirjaamiseksi.\nEpäilys rakennuksen sisäilmaongelmista tulee esittää tiloista vastaavalla, kuten rakennuksen omistajalle, isännöitsijälle ja tarvittaessa terveystarkastajalle.\nMikäli epäilet sisäilmaongelmia kotonasi, tutustu seuraavaan ohjeistukseen: Kotona sisäilmaongelma?\nMikäli epäilet sisäilmaongelmia oppilaitoksessasi tai työpaikallasi, lue lisää sivuilta Sisäilmaongelmien selvittäminen oppimisympäristössä ja Vastuukysymykset työpaikoilla.\nAsiantuntijoiden avulla rakennuksessa tulee aloittaa tarpeen mukaan huolelliset tutkimukset ja tätä myötä aloittaa mahdolliset korjaustoimenpiteet.\nMoni sisäilmasta oireileva on kertonut tekevänsä ”noin kahden viikon testin” eli olevansa poissa jonkin aikaa tilasta, jossa sairastuu. Helpottavatko oireet, kohentuuko vointi?\nMukana tällaisessa kokeilussa kannattaa pitää mahdollisimman vähän tavaraa ko. tilasta. Takaisin paluu paljastaa usein, tuleeko rakennuksen sisäilman suhteen ryhtyä toimenpiteisiin.\nKokeillessa tulee huomioida, että kaikki oireet eivät helpota näin nopeasti, osa sisäilman altisteista kulkeutuu sitkeästi esimerkiksi vaatteiden ja tietokoneen mukana. Evakkopaikassakin voi olla ongelmia.\nHengitysliiton sivuilta löydät runsaasti lisätietoa sisäilmaongelmista.\nHengitysliiton korjausneuvojilta saat maksutta tietoa homevaurioihin, ilmanvaihto-ongelmiin, rakentamiseen ja muihin sisäilma-asioihin liittyvissä kysymyksissä.\nAsumisterveysliiton sivuilta saat tietoa ja neuvoa miten toimia ongelmatilanteissa.\nKosteus- ja hometalkoot -ohjelmassa tuotettuja oppaita korjaamisesta ja rakentamisesta löydät täältä.\nHometalkoiden sivuilta löydät myös tietoa eri vuosikymmeninä rakennettujen talojen riskirakenteista, talojen huoltamisesta ja ongelmien ennaltaehkäisystä.\nJulkaistu 09.04.2018 kategoriassa Yleinen avainsanoilla Järjestelyt, kirjoittanut Homepakolaiset.\nVastuiden jakautuminen työpaikan sisäilmaongelmatilanteissa\nPeriaatteita sisäilmaongelmien selvittämiselle määrittävät mm. terveydensuojelulaki ja työturvallisuuslaki.\nTyöntekijän velvollisuus on terveyshaittaa epäiltäessä ilmoittaa epäilystä työnantajalle ja työsuojeluvaltuutetulle. Mikäli prosessi ei etene, kannattaa ottaa yhteys työsuojeluviranomaiseen. Työnantajan tulee kertoa ilmoituksen tehneelle työntekijälle ja työsuojeluvaltuutetulle, mihin toimenpiteisiin on ryhdytty tai aiotaan ryhtyä. Prosessit saattavat olla hitaita ja vaativat sairastuneelta aktiivista otetta prosessin edistämisessä. Jos ongelmatilanne ei selviä, voi asiasta tehdä kantelun aluehallintovirastoon.\nTerveydensuojeluviranomaisen tehtävä on arvioida, onko rakennuksessa terveyshaittaa aiheuttavaa olosuhdetta.\nTyönantajan vastuulla on terveyshaittaa ja sairastumisvaaraa aiheuttavien tekijöiden selvittäminen.\nRakennuksen omistaja vastaa rakennuksen kunnosta.\nMikäli haittaa aiheuttavia tekijöitä ei voida poistaa, on arvioitava niiden merkitys työntekijän terveydelle. Haitan ilmetessä terveydensuojeluviranomainen voi velvoittaa ryhtymään toimenpiteisiin, kuten korjauksiin.\nUseissa kunnissa on moniammatillisia sisäilmaryhmiä, joiden tehtävä on toimia ongelman ratkaisuelimenä. Myös kohdekohtaisia sisäilmaryhmiä voidaan perustaa.\nIhannetilanne ja todellisuus:\nterveydensuojelulla on tieto altistuksen laadusta, määrästä ja todennäköisyydestä rakennuksessa\ntyöterveyshuollolla on tieto työntekijöiden oireista ja sairastavuudesta.\nSisäilmaongelma saadaan selvitettyä.\nTodellisuudessa monisyisten ongelmien selvittämistä vaikeuttavat ja hidastavat mm:\nvarmojen mittaus- ja arviointimenetelmien puute\nviitearvojen ja toimenpidearvojen vähyys\ntiedonpuute ja asenteet\nyksilölliset herkkyydet ja yleinen terveyshaitta, selkeitä keinoja näiden erottamiseen ja tilanteissa toimimiseen ei ole.\nOngelman selvittäminen voi helposti pitkittyä vuosia kestäväksi prosessiksi.\nTerveyshaitta = Altistuminen terveydelle vaaralliselle aineelle tai tekijälle siinä määrin, että sairauden tai sen oireiden syntyminen on mahdollista. Kosteus- ja homevauriot voivat olla tällainen olosuhde.\nHengitysliiton ohjeista lisätietoa sisäilma-asioista.\nHengitysliiitto: näin selvität sisäilmaongelmia työpaikalla.\nPikaohje toimipisteen esimiehelle sisäilmaongelman tullessa esille (OAJ)\nSisäilmasairas työpaikalla -opas (Homepakolaiset ry)\nLakeja ja viranomaisohjeita. (Homepakolaiset ry)\nPalaa työelämä sivulle.\nJulkaistu 20.03.2018 kategoriassa Yleinen avainsanoilla Järjestelyt, kirjoittanut Homepakolaiset.\nYmpäristösairastuneille soveltuvia työtiloja voidaan avata niin työpaikoille, oppilaitoksiin kuin julkisten ja yksityisten palveluntarjoajien tiloihin.\nYmpäristösairastuneille suunnatun työskentelytilan toteutuksessa tulee ottaa huomioon seuraavaa:\nTila toteutetaan sisäilmaltaan hyvään rakennukseen. Tilaksi ei sovi rakennus, jossa on sisäilmaongelmia tai epäilys sellaisesta.\nTilassa huolehditaan ilmanvaihdon hyvästä ja mahdollisuuksien mukaan normaalia tehokkaammasta toimivuudesta ja ilmanvaihtokanavien säännöllisestä puhdistamisesta.\nSisustuksessa huomioidaan seuraavat seikat:\nEi muovi- tai laminaattilattiaa.\nTilan pöydät ja tuolit on hyvä olla joko täyspuisia lakattuja huonekaluja tai vaihtoehtoisesti työpöytä voi olla lasia.\nLastulevy- ja liimapuuhuonekaluja sekä kangaspäällysteisiä tuoleja tulee välttää.\nTilan toteutuksessa vältetään voimakkaiden maalien, lakkojen ja muiden käsittelyaineiden käyttöä. Käytettävien kemikaalien tulee olla mahdollisimman vähäpäästöisiä VOC-yhdisteiden osalta. Pelkkä M1-luokitus ei riitä.\nTilaan mahdollisesti hankittavien tekstiilien (mm. verhot) valinnassa tulee suosia materiaaleja, jotka eivät sisällä palonestoaineita, biosideja tai muita voimakkaita kemikaaleja.\nTila toteutetaan siten, että siellä on mahdollisimman vähän sähkömagneettista säteilyä, kuten langattomia verkkoyhteyksiä. Tämä voidaan toteuttaa seuraavasti:\nTilaan tai sen välittömään läheisyyteen ei tule sijoittaa WLAN-reititintä.\nTilan nettiyhteys tulee toteuttaa kiinteällä, langallisella nettiyhteydellä.\nTilan valaisimina tulee suosia muita kuin energiansäästö- ja halogeenilamppuja, ja valaisimet tulee sijoittaa mahdollisimman korkealle.\nMahdollisuuksien mukaan tilaan on hyvä varata osa paikoista vain lukupaikoiksi. Lukupaikat erotetaan tietokonetilasta väliseinällä, jos se on mahdollista.\nYmpäristösairaalle suunnatun tilan käyttäjien tulee huomioida seuraavaa:\nTilaan tultaessa kännykät ja kaikki langattomia yhteyksiä käyttävät laitteet tulee sulkea tai laittaa lentokonetilaan sekä sammuttaa niistä langattomien verkkojen hakutoiminto.\nTietokoneesta tulee sulkea langattomat nettiyhteydet ja käyttää konetta ainoastaan työtilan langallisella nettikaapelilla.\nTilassa tulee välttää voimakkaiden tuoksujen ja hajustetuilla pesuaineilla pestyjen tekstiilien käyttöä.\nTilan käyttäjiä on myös tarpeellista opastaa, jotta kaikki ympäristösairastuneet voisivat hyödyntää tilaa.\nTerveellinen työympäristö ja työkyvyn ylläpito\nHyvä sisäilma on työpaikalle kilpailuvaltti ja vetovoimatekijä\nMoni etsii terveellistä työpaikkaa. Rakennuksen sisäilmaan huomiota kiinnittävä työpaikka on tänä päivänä edistyksellinen ja arvostettu työnhakijoiden keskuudessa.\nSisäilmaongelmien selvittäminen ja soveltuvien työratkaisujen etsiminen sisäilmasta sairastuneille työntekijöille lisää työtehoa ja vähentää sairauspoissaoloja. Tämä vähentää pitkällä tähtäimellä myös kuormitusta työterveyshuoltoon.\nJos rakennuksessa on lisäselvitystä vaativa sisäilmaongelma, kannattaa selvitystyö käynnistää nopeasti asiantuntevan ammattilaisen avulla. Työntekijöiden sairastuminen ja poissaolot sijaisuuksineen ovat iso menoerä työpaikoille – ongelmien selvittäminen ja korjaaminen kannattaa.\nRakennuksen tutkiminen ja korjaustoimenpiteet kannattaa tehdä alusta asti huolella. Paljon käytetään aikaa ja rahaa laastaritoimenpiteisiin, joilla vain pitkitetään ongelman ratkaisuja.\nJos työntekijä oireilee työpaikan sisäilman vuoksi, tilannetta tulee lähteä selvittämään yhdessä sairastuneen työntekijän ja työterveyshuollon kanssa.\nKun johto on motivoitunut ongelmien ratkaisuun, kuuntelee työyhteisöä ja viestii ammattimaisesti, haastaviinkin tilanteisiin on usein löydettävissä ratkaisuja, joihin henkilöstä sitoutuu.\nTutustu Harvardin yliopistossa tehtyyn tutkimukseen hyvän sisäympäristön vaikutuksesta työtehoon. Esimerkiksi kyvyn strategiseen ajatteluun, ongelmanratkaisuun ja tiedonkäsittelyyn havaittiin nousevan merkittävästi optimaalisessa sisäympäristössä. Lyhyt video tuloksista.\nSisäilma, terveys ja työpaikka\nTyöelämässä vastaan tulevat haasteet riippuvat sisäilmasta sairastuneiden kohdalla sairastuneen toimenkuvasta, herkistymisen asteesta ja siitä, millaisia keinoja työnteon jatkamiseen löydetään.\nTyöpaikan huonon sisäilman lisäksi sairastuttavia tekijöitä voivat olla esimerkiksi kollegoiden ja asiakkaiden käyttämät hajusteet tai sisäilmaongelmaisessa talossa asuva kollega, jonka hiuksissa ja vaatteissa kulkeutuu homeitiöitä ja muita haittatekijöitä työpaikalle.\nMyös työpaikalla käytettävät kemikaalit, materiaalit ja esimerkiksi kopiokoneen painomuste voivat aiheuttaa haasteita.\nLisää lyhyesti: Sisäilma ja työkyvyn tukeminen: muistilista sairastuneen kohtaajalle.\nTutustu myös videoon, jossa kerrotaan millaisia ratkaisuja Kanadan Nova Scotian työpaikoilla tehdään vastaavissa tilanteissa.\nOn monia hyviä tapoja parantaa sisäilmasta sairastuneen työntekijän mahdollisuuksia selviytyä työssään sairaudestaan huolimatta\nOireita aiheuttavien tekijöiden selvittäminen\nSopivan työympäristön luominen poistamalla ongelmia aiheuttavat tekijät\nTyönkuvan muokkaaminen niin, että altistuminen vähenee\nSopivan työympäristön järjestäminen esimerkiksi saman työnantajan toisesta rakennuksesta tai työskentelytilan vuokraaminen muualta\nOsittainen tai kokopäiväinen etätyö sairastuneen kotoa käsin\nTyön muuttaminen osittain tai kokonaan ulkona tapahtuvaksi\nKokouspaikkojen valitseminen sisäilmasairaalle sopivista paikoista.\nTäältä voit lukea erilaisia ratkaisukeinoja sopivan työratkaisun ja työtilan järjestämiseksi.\nTäältä löydät tietoa sisäilmaoireista ja listauksen tekijöistä, jotka voivat aiheuttaa haasteita sisäilmasta sairastuneelle.\nTästä linkistä pääset lukemaan Sisäilmasairas työpaikalla -opasta.\nLue lisää räätälöidyistä ratkaisuista onnistuneiden tarinoiden kautta.\nTyöpaikalla kannattaa huomioida seuraavat olennaiset seikat, jotta ongelma saadaan ratkaistua yhteistyössä sairastuneen kanssa:\nNopealla ja ratkaisukeskeisellä toiminnalla voidaan välttää työntekijän vakavampi sairastuminen.\nYksi työtila tai ratkaisumalli ei välttämättä sovi jokaiselle sisäilmasairaalle, vaikka se olisi toiminut yhden sisäilmasta sairastuneen kohdalla. Oireita aiheuttavat tekijät ovat yksilöllisiä.\nHaastava tilanne saattaa joskus ratketa pienellä muutoksella ja toisessa tapauksessa taas vaatia suuriakin järjestelyjä.\nYhteistyö työterveyshuollon kanssa auttaa, kunhan työterveyshuollolla on osaamistasisäilmasairauksista.\nTilanne vaatii kaikilta joustamista, jotta toimiva työjärjestely saadaan luotua\nUseimmat sisäilmasairaille oireita aiheuttavat altisteet ovat haitallisia meille kaikille. Valtaosa ihmisistä ei kuitenkaan aisti tai tunnista altisteiden vaikutuksia samalla tavoin kuin sisäilmasairaat. Altistavien tekijöiden minimoiminen työpaikalla parantaa työhyvinvointia ja edistää terveyttä ja työtehoa koko työyhteisössä.\nSisäilmasairastumisista ja niiden aiheuttamista erityisjärjestelyistä kannattaa viestiä työpaikalla avoimesti. Avoimuus ehkäisee ennakkoluuloja ja virheellisen tiedon leviämistä. Esimerkiksi etätyöhön siirtymisestä tai apuvälineiden käytöstä voidaan kertoa viikkopalaverissa tai tiedotteella.\nJohdon on hyvä ottaa aktiivinen rooli tiedottamisessa. Viestintätavoista kannattaa keskustella sairastuneen työntekijän kanssa.\nOngelma on kaikkien yhteinen. Avoimuudella, ratkaisukeskeisyydellä ja yhteistyöllä päästään sisäilmaongelmissakin parhaisiin ratkaisuihin. Työyhteisöistä löytyy usein innovatiivisuutta ja ratkaisuhalua uudenlaisten ongelmien edessä, kun sille annetaan mahdollisuus.\nSisäilmaongelmissa avoin viestintä työnantajan ja työntekijöiden välillä on ylipäänsä avain onnistuneeseen ongelman hoitamiseen. Avoimuus hälventää huhuja ja luo pohjaa yhteistyölle.\nAvoimella ja hyvällä viestinnällä taataan työrauha. Onnistunut viestintä antaa myös asiantuntijoille aikaa ja tilaa keskittyä hoitamaan omaa tehtäväänsä.\nLukemista: Selätä sisäilmastokiista – viesti viisaasti\nOlet itse oman tilanteesi paras asiantuntija ja seuraaja.\nPidä oirepäiväkirjaa helpottaaksesi soveltuvien ratkaisujen löytymistä.\nKäy lävitse lista tavallisimmista oireiden aiheuttajista ja tarkista, että oireita aiheuttavat tekijät on minimoitu.\nPyri joustavaan yhteistyöhön työnantajan ja työterveyshuollon kanssa, jotta saatte luotua toimivan työjärjestelyn.\nPikaohje toimipisteen esimiehelle sisäilmaongelman tullessa esille (OAJ).\nMikä sisäympäristössä sairastuttaa?\nHome -ja kosteusvauriomikrobit ovat vain yksi sisäilmaongelmia aiheuttava seikka. Esimerkiksi materiaaleista ja irtaimistosta vapautuvat VOC-päästöt sekä mineraalikuidut voivat myös aiheuttaa oireita.\nYleinen sisäilmaongelmia aiheuttava tekijä on huonosti suunniteltu, huollettu ja epäasianmukaisesti käytetty ilmanvaihto.\nSisäilmaoireilusta voi saada viitteitä, mikäli tietyt oireet helpottavat viikonloppuisin tai loma-aikana ja palaavat taas takaisin työhön palattua.\nSisäilmaoireilu on yksilöllistä. Kaikki eivät saa oireita samoista tekijöistä. Myös oireet voivat olla erilaisia eri ihmisillä.\nTyypillisiä oireita ja sairauksia ovat mm. hengitystieinfektiot, astma, iho-oireet, vahva väsymys, infektiokierteet, suolisto-oireet, päänsärky, silmä- ja nuhaoireet sekä erilaisten allergioiden ja intoleranssien puhkeaminen. Myös kognitiiviset oireet ja työtehon lasku voivat liittyä sisäilmaongelmiin,\nSisäilma ja terveys, terveyshaitat\nKolmen asteen sisäilmasairaus – tutustu sisäilmasairauden eri asteisiin\nHengitysliiton sivuilta lisätietoa sisäilmaan liittyvistä oireista\nSisäympäristöltään optimoidun tilan vaikutuksia aivotoimintaan: englanninkielinen video\nYksilöllisyyttä ja vuoropuhelua\nJokainen sisäilmasta sairastunut reagoi altisteille yksilöllisesti, joten yhtä oikeaa ja kaikille sopivaa ratkaisua ei ole. Sairastunut voi kärsiä yhdestä tai useammasta sisäympäristön tekijästä: homeesta, rakennusmateriaalien ja irtaimiston sisältämistä kemikaaleista tai vaikkapa tilankäyttäjien hajusteista.\nRatkaisujen löytyminen vaatii usein kärsivällistä vaihtoehtojen kokeilua ja ratkaisuhakuista  vuoropuhelua kaikilta osapuolilta.  Työjärjestelyt tulee miettiä yksilöllisesti käymällä läpi kunkin sairastuneen rajoitteet.\nSairastunut on yleensä itse oman tilanteensa paras asiantuntija, joten yhteistyö sairastuneen itsensä kanssa on olennaista sopivien ratkaisujen löytämiseksi.\nJoskus ongelmat ratkeavat toimipistettä tai työpaikkaa vaihtamalla. Toimistotyössä etätyö on monesti varteenotettava vaihtoehto, jotta sisäilmasta sairastunut voi jatkaa työntekoa.\nKaikissa ammateissa etätyö ei kuitenkaan ole mahdollista. Tällöin hyvä ratkaisu on muokata sairastuneen työnkuvaa niin, että henkilö voi jatkaa työssään.\nTuote- ja materiaalivalinnoilla sekä sairastuneen työympäristöä muokkaamalla saavutetaan usein parannuksia tilanteeseen. Joskus työntekijä voidaan siirtää toisiin hänelle paremmin soveltuviin työtehtäviin. Valitettavasti sopivaa työjärjestelyä ei kuitenkaan aina löydy, jotta sairastunut voisi jatkaa työssään.\nSairastuneen oma aktiivinen rooli on keskeinen niin olemassa olevan työpaikan haasteellisen tilanteen järjestämisessä kuin työttömänä uuden työpaikan tai työnkuvan löytymisessä.\nJos sopivaa työpaikkaa ei ole löytynyt ja sairastunut on ollut pitkään työttömänä, vaihtoehtona saattaa olla mm. palkkatuettu työ tai työkokeilu ja työvalmennus.\nNopealla ja ratkaisukeskeisellä reagoinnilla voidaan välttää sisäilmalle oireilevan työntekijän vakavampi sairastuminen.\nTyöpaikalla yhteistyö työterveyshuollon kanssa auttaa, kunhan työterveyshuollolla on   osaamista sisäilmasairauksista.\nKannattaa muistaa, että oireilu on usein voimakkaimmillaan juuri sairastumisen jälkeen, kun takana on voimakas altistuminen sairastuttaville tekijöille. Sietokyky voi elimistön toipuessa vähitellen nousta.\nYksi työtila tai ratkaisumalli ei välttämättä sovi jokaiselle sisäilmasta sairastuneelle,  vaikka se olisi toiminut yhden sisäilmasta sairastuneen kohdalla.\nHaastava tilanne saattaa joskus ratketa pienellä muutoksella ja joskus taas  vaatia huomattaviakin järjestelyjä.\nYleisiä oireiden aiheuttajia\nSeuraavassa on esimerkkejä tekijöistä, joista yksi tai useampi saattaa aiheuttaa ongelmia sisäilmasairastuneelle:\nrakennuksen kosteus- ja homevaurio\nilmanvaihdon kytkeminen pois päältä tai matalammalle teholle ilta, yö- ja viikonloppuajoiksi\nliian harvoin tai virheellisesti puhdistettu ilmanvaihtokanava\ntyötiloihin tuodut tavarat, paperit tai työskentelyvälineet toisesta sisäilmaongelmaisesta rakennuksesta\npölyisyys, tavaran paljous ja riittämätön siivous\nhajusteellisten, liian voimakkaiden tai myrkyllisiä kemikaaleja sisältävien siivousaineiden käyttö\nmateriaalipäästöt esimerkiksi muovilattioista tai kemikaaleja sisältävistä lastulevyistä\ntoisten ihmisten hajusteet tai vaatteissaan kotoaan tuomat homeet\nhomedesifiointeihin käytetyt biosidit\nvoimakkaat sähkö- tai magneettikentät ja sähkömagneettinen säteily\nTutkimustietoa oireita aiheuttavista tekijöistä.\nLue lisää: Ympäristösairaan työtila ja Säteilyturvallinen työpiste\nOireilu on usein voimakkaimmillaan juuri sairastumisen jälkeen, kun takana on voimakas altistuminen sairastuttaville tekijöille.\nOireiden tasaantumisessa voi kestää viikkoja tai kuukausiakin, vaikka lisäaltistusta ei tulisikaan. Tästä johtuen soveltuvien tilojen ja laitteiden etsiminen kesken toipumisen voi olla tuloksetonta. Toipumista edesauttava sairasloma on monesti todettu toimivaksi ratkaisuksi ja saattaa olla pitkällä aikavälillä kustannustehokkain ratkaisu.\nAltistuksen tauottaminen ja elimistön rauhoittaminen myös opintovapaan, virkavapaan  tai vuorotteluvapaan avulla voi olla hyvä ratkaisu, silloin kun järjestely soveltuu tilanteeseen.\nToipumista nopeuttaa terve koti.\nSisäilmasta oireilevan ja sairastuneen kokemusten kuunteleminen kannattaa. Usein yhteisellä pohtimisella päästään parhaisiin ratkaisuihin.\nKäytännön ratkaisuja – muistilista\nLue tarkemmin käytännön ratkaisuista täällä.\nOletko kohdannut sisäilmaongelmia kotonasi, opiskeluissa tai työpaikalla? Onko altistuminen johtanut oireiluun tai sairastumiseen? Tähän osioon olemme koonneet tietoa, miten voit lähteä hakemaan apua ja ratkaisemaan tilannetta.\nRohkaisevaa on se, että mitä aikaisemmin sisäilmaoireiluun puututaan ja ratkaisuja tehdään, sitä parempaan lopputulokseen usein päästään. Nopea tunnistaminen ja altistumisen katkaisu johtavat usein oireiden loppumiseen ja elämän jatkumiseen normaalisti. Pitkittyessään ongelma tyypillisesti vyyhtiytyy sekä oireiden ja haasteiden määrä kasvaa. Silloinkin on kuitenkin löydettävissä mahdollisuuksia korjata haastava tilanne. Hyvin vaikeista tilanteista on noustu ylöspäin!\nMiten selvitä sisäilmaongelmien kanssa?\nRatkaisuihin pääseminen vaatii avoimuutta, rohkeutta, merkittävän altistumisen katkaisua, elinympäristön muokkausta ja hyvää huolenpitoa omasta fyysisestä ja psyykkisestä hyvinvoinnista.\nJokaisen kokemukset sisäilmaongelmien tuomista haasteista ovat yksilöllisiä. Esimerkiksi vallitseva elämäntilanne, tukiverkko, avunsaanti, taloudellinen tilanne ja omat voimavarat vaikuttavat merkittävästi siihen, miten ongelmia on mahdollista ratkaista ja mistä suunnasta niitä kannattaa alkaa purkaa.\nKokemuksemme mukaan sisäilmasairastelun ja siihen liittyvän ongelmavyyhdin selättämisessä tietyt yhtymäkohdat toistuvat.\nNopea sairastuttavan altisteen katkaisu, esim. muuttaminen pois asunnosta, jossa terveydentila selkeästi heikentyi\nLiitännäissairauksien hyvä hoito ja lääkitys\nItselle sisäympäristöltään soveltuvan asunnon, työ- tai opiskelupaikan löytyminen\nRäätälöidyt oppimis- ja työjärjestelyt\nSelkeiden oireilua aiheuttavien tekijöiden eliminointi elinpiiristä tarvittavaksi aikaa\nRuokavaliomuutokset, vitamiini- ja hivenainehoidot, yksilöllisesti sopivat tukihoidot\nOmien voimavarojen vahvistaminen\nTilanteeseen liittyvien hankalien tapahtumien ja vaikeuksien käsittely\nSosiaalisten suhteiden ylläpitäminen\nTaukojen järjestäminen ongelmien miettimisestä, oli tilanne mikä tahansa\nRatkaisukeskeinen, positiivinen ajattelutapa ja järjestelmällinen työskentely tavoitteiden saavuttamiseksi.\nSopivan asunnon, työtilan tai opiskelutilan etsiminen saattaa olla pitkä prosessi ja siihen kannattaa käyttää aikaa ja voimavaroja. Olemme koonneet sivulle Sopivien tilojen etsiminen vinkkejä, joilla voit päästä alkuun.\nJos mietit, voisiko kotona, työ- tai opiskelupaikassasi olla sisäilmaongelma, löydät tietoa sivuilta Miten tunnistaa sisäilmaoireilu? ja Miten toimin, kun epäilen sisäilmaongelmaa?\nAjatuksia tiivistetysti sisäilmasairaalle\nAjatuksia tiivistetysti sisäilmasairaan läheiselle\nAjatuksia tiivistetysti sisäilmasairaan lapsen vanhemmalle\nAjatuksia tiivistetysti sisäilmasairaalle lapselle ja nuorelle\nRatkaisumalli sisäilmasairaan toimintakyvyn tukemiseen\nSisäilmasairaus ja opiskelu\nKohti terveempää rakentamista\nTukea ja apua sisäilmasairaalle\nTutustu lakeihin ja ohjeisin:\nPerusoikeuksia, työsuojelu ja terveydensuojelu – lakeja ja viranomaisohjeita.\nMitä tehdä irtaimistolle sisäilmaongelmissa?\nVinkkejä kodin irtaimiston käsittelyyn ja puhdistukseen\nSisäilmaongelmaisissa rakennuksissa myös irtaimistoon voi tarttua haitta-aineita, jotka aiheuttavat oireita niiden kanssa tekemisissä oleville henkilöille. Haitta-aineita voi irtaimistoon kulkeutua esimerkiksi kosteus- ja homevaurioista sekä uusien tai kostuneiden rakennusmateriaalien tuottamista VOC-päästöistä (VOC = haihtuva orgaaninen yhdiste).\nOppaassa kerrotaan tarkemmin, miksi ja milloin irtaimisto kannattaa puhdistaa sekä käydään irtaimiston käsittelyä ja puhdistamista läpi vaihe vaiheelta.\nJulkaisulla halutaan tarjota tietoa sisäilmaongelmiin liittyvien käytännön ongelmien ratkaisemiseen.\nJulkaisun voi lukea ja ladata pdf-versiona täällä.\nHomepakolaiset ry:n julkaisuja, 2020.\nJulkaistu 12.08.2020 kategoriassa Yleinen avainsanoilla Järjestelyt, kirjoittanut Homepakolaiset ry.\nSisäilmasta sairastuneiden toimintakyvyn ja toimintarajoitteiden kuvaaminen\nPohdintoja kansainvälisen toimintakykyluokituksen (ICF) mahdollisuuksista.\nTerveydenhuoltoon ja kuntoutuspalveluihin tarvitaan uudenlaisia keinoja hahmottaa ja kuvata sisäilmaan liittyviä oireita, sairauksia ja rajoitteita.\nTämä julkaisu tarjoaa tietoa kansainvälisen toimintakyky-luokituksen soveltuvuudesta sisäilmasta sairastuneiden tilanteiden ja avuntarpeen kuvaamiseen.\nAsiakastyötä tekeville julkaisu tarjoaa luotauksen sisäilmasta sairastuneen arjen haasteisiin ja tukee sisäilmasta sairastuneita kohtaavia tämän asiakasryhmän tarpeiden hahmottamisessa.\nJulkaisusta on myös apua kehitettäessä terveydenhuollon työkaluja ja järjestelmiä huomioimaan sisäilmasta sairastuneet. Tällaisia työkaluja tarvitaan asiakkaiden tilanteen ymmärtämiseksi ja kuvaamiseksi sekä kuntoutumisen ja sen seurannan välineiksi.\nJulkaisun voi lukea sähköisenä versiona täällä.\nSisäilmasta sairastuneiden toimintakyvyn ja toimintarajoitteiden kuvaaminen – Pohdintoja kansainvälisen toimintakykyluokituksen (ICF) mahdollisuuksista. Homepakolaiset ry:n julkaisuja 2020.\nMiten Homepakolaiset ry selvitti ICF-luokituksen toimivuutta sisäilmasta sairastuneille.\nJulkaistu 20.02.2020 kategoriassa Yleinen avainsanoilla Järjestelyt, kirjoittanut Homepakolaiset.\nSäteilyn vähentäminen työpisteessä.\nMoni sisäilmaongelmille altistunut alkaa reagoida myös sähkömagneettisille kentille. Käytännössä tämä voi tarkoittaa sitä, että esimerkiksi työskentely tietyillä laitteilla tai esimerkiksi tukiaseman läheisyydessä voi aiheuttaa oireita. Sitä miksi näin käy, ei vielä osata selittää. Asiaan on kuitenkin löydettävissä helposti ratkaisuja, joilla työkykyä ja elämänlaatua on mahdollista kohentaa.\nMaailman terveysjärjestö WHO:n ja kansainvälisen syöväntutkimusjärjestö IARC:n ylläpitämässä karsinogeeniluokituksessa sähkömagneettinen säteily (eli esim. langattomat verkot) on listattu mahdollisesti syöpää aiheuttaviksi, luokkaan 2B. Euroopan neuvosto on kehottanut suhtautumaan langattomien verkkojen käyttöön varovaisuusperiaatetta noudattaen mahdollisen merkittävän terveysriskin vuoksi.\nVoimakkaat sähkö- tai magneettikentät ja sähkömagneettinen säteily, kuten matkapuhelimet, vahvat tukiasemat ja WLAN-reitittimet (modeemit), voivat aiheuttaa kaikille niiden käyttäjille sairastumisriskin ja turhaa oireilua, kuten päänsärkyä. Sisäilmasta sairastuneille ne aiheuttavat monesti välittömiä oireita.\nMatkapuhelintukiasemat, langattoman lähiverkon WLAN-reitittimet, tutkat, mokkulat ja kännykät tuottavat radiotaajuista säteilyä. Voimalinjat, sähkökelloradiot, muuntajat, akut ym. aiheuttavat magneettikentän. Esimerkiksi kännykässä, tietokoneessa ja tabletissa on kummatkin riskitekijät: langaton lähetin tuottaa radiotaajuista säteilyä ja laite itsessään joskus voimakkaankin magneettikentän.\nTurvallinen työpiste ja riskittömät toimintatavat\nTeknisillä toimenpiteillä voidaan helposti luoda toimiva, kaikille terveellisempi ja riskittömämpi työympäristö ilman, että viestintätekniikan tuomista mahdollisuuksista tarvitsee tinkiä.\nMobiililaitteiden aiheuttamaa riskiä voidaan hallita tehokkaasti kasvattamalla etäisyyttä, lyhentämällä altistusaikaa ja käyttämällä tarkoitukseen soveltuvia lisälaitteita.\nSeuraavien toimenpiteiden ja vinkkien avulla pienennät altistustasi sähkömagneettisille kentille.\nKäytä kännykkään puhuessasi kaiutinominaisuutta, langallista hands-free laitetta tai ns. retroluuria, kuten Pop-phonea. Älä pidä kännykkää päätä vasten.\nLankapuhelimen käyttö on turvallisempaa kuin kännykän käyttö.\nPerinteisen lankapuhelinliittymän lisäksi on saatavilla internetin kautta toimivia langallisia IP-puhelimia mm. ADSL- ja kuituverkkoliittymiin.\nMobiililaitteet kuten kännykät, tabletit ja mokkulat:\nKäytä mobiililaitteita hyvässä kentässä. Huonossa kentässä laitteet lisäävät usein satakertaisesti tehoaan, jolloin säteilytaso kasvaa.\nJos työpiste sijaitsee katvealueilla, erikseen ostettavalla suunta-antennilla on yleensä mahdollista saada erinomainen kenttä niin kännykkään kuin mokkulaankin. Olennaista tässä ratkaisussa on kohdistaa suunta-antenni tarkasti ja huolellisesti vahvimman signaalin suuntaan tai suoraan lähimpään tukiasemaan.\nÄlypuhelinten ja tablettien terveysriski liittyy lisäksi datapalveluihin. Tästä syystä kytke mobiilidata, WLAN ja Bluetooth pois päältä aina, kun niitä ei välttämättä tarvita. Näin käytät puhelimesta vain sen puhelintoimintoa, ilman langattomia ominaisuuksia, ja säteilytaso pienenee. Voit myös valita esimerkiksi 3G-verkon 4G:n sijaan, ja kuulostella, miten tämä vaikuttaa vointiisi.\nÄlä säilytä nukkuessasi mobiililaitteita yöpöydällä siten, että niissä on päällä langattomia toimintoja, kuten mobiilidata ja WLAN-haku. Turvallisinta on kytkeä puhelin yöksi lentotilaan, säilyttää sitä kauempana nukkumatilasta tai sammuttaa se kokonaan.\nKäytä langallista internetyhteyttä ethernetkaapelilla aina kun mahdollista ja kytke tällöin tietokoneen ja mahdollisen reitittimen langattomat yhteydet pois päältä.\nMikäli langattoman internetyhteyden käyttö on välttämätöntä, käytä sitä vain hyvässä kentässä.\nLangattoman internetyhteyden reititin:\nJos langallisen verkkoyhteyden muodostamiseen käytetään reititintä, sulje siitä langaton WLAN-yhteys.\nHuonossa kentässä langattoman internetyhteyden reitittimeen voidaan yhdistää rakennuksen ulkopuolelle sijoitettava matkapuhelinverkon antenni reitittimen antennien tilalle. Tällöin suurin säteily saadaan talon ulkopuolelle.\nLangaton internetreititin tulee viedä mahdollisimman kauas käyttäjästä ja yhdistää tietokone ethernetkaapelilla reitittimeen.\nJos käytät langatonta internetreititintä langattomasti ilman ethernetkaapelia, sijoita reititin niin, että olet siitä mahdollisimman kaukana.\nÄlä käytä mokkulaa kannettavan tietokoneen etureunassa, vaan vie se kauas käyttäjästä pitkällä USB-kaapelilla.\nMikäli tietokonetta käyttää kännykän verkkoyhteydellä, on suositeltavaa yhdistää puhelin tietokoneeseen pitkällä USB-kaapelilla ja viedä se kauas käyttäjästä. Tällöin tietokoneesta voi kytkeä langattoman yhteyden hakutoiminnon pois päältä.\nTämä ei kuitenkaan ole mahdollista kaikissa uusimmissa puhelinmalleissa, ja yhteys puhelimen ja kannettavan tietokoneen välille voidaan luoda vain langattomasti.\nKun käytät kannettavaa tietokonetta, käytä sitä pääasiallisesti langallisen hiiren, erillisen langallisen näppäimistön sekä ulkoisen näytön kanssa. Niiden tulee olla yhdistettyinä koneeseen langallisella yhteydellä.\nTietokone tulee kytkeä ladatessa maadoitettuun pistorasiaan maadoitetulla virtajohdolla. Tällöin sähkökenttä ei nouse käyttäjän kohdalla useisiin satoihin voltteihin.\nTähdättäessä sisäilmasairastuneelle soveltuvan työympäristön luomiseen, tietokoneen valinnassa huomiota kannattaa kiinnittää hankittavan koneen prosessoriin ja tehoon. Yleisesti ottaen kannattaa valita kone, jonka prosessorin gigahertsilukema ja sähkötehonkulutus ovat mahdollisimman pieniä.\nSSD-kiintolevy on koettu soveltuvammaksi vaihtoehdoksi. Perinteinen kiintolevy tuottaa ympärilleen voimakkaan magneettikentän, SSD-kiintolevyssä näin ei tapahdu.\nEri laittemerkkien välilä on merkittäviä eroja siinä, miten ne soveltuvat sähkömagneettisistä kentistä oireita saaville henkilöille. Tutustu vaihtoehtoihin, ja valitse itsellesi sopivat vaihtehdot.\nSisäilmasairaan toimintakyvyn tukeminen\nRatkaisumalli sisäilmasairaiden hoitoon ja kuntoutukseen\nYhteiskunta on usein avuton sisäilmasairaiden tukemisessa – uusi julkaisu tarjoaa ensi kertaa kokonaisvaltaisen ratkaisumallin.\nSisäilmasairaan toimintakyvyn tukeminen -julkaisussa eritellään sisäilmasairaiden toimintakyvyn tukemisen osa-alueet ja kuvataan tämän pohjalta nelivaiheinen ratkaisumalli, jonka avulla sisäilmasairaiden toimintakykyä voidaan menestyksekkäästi tukea ja vähentää heidän ajautumistaan työkyvyttömyyteen.\nJulkaisu on suunnattu kaikille sisäilmasairaita työssään kohtaaville. Se tarjoaa hyödyllistä tietoa myös päättäjille ja kehitystyössä aihepiirin parissa toimiville.\nSisäilmasairaan toimintakyvyn tukeminen – Ratkaisuja sairauden kolmella eri vakavuusasteella. Homepakolaiset ry:n julkaisuja 2017.\nUsein kysytyt kysymykset: 10 kysymystä julkaisusta.\nPainetun julkaisun tilaaminen\nJulkaistu 05.01.2018 kategoriassa Yleinen avainsanoilla Järjestelyt, kirjoittanut Homepakolaiset.


Putkimies, Henkilöstöpalvelu Heimo\nIlmoituksen osoite: https://tyopaikat.oikotie.fi/tyopaikka/1108937\nEtsimme asiakkaallemme Lahteen hyvän työmotivaation omaavaa PUTKIMIESTÄ vaihtuviin työkohteisiin.\nTyöt alkavat heti sopivan henkilön löydyttyä. Työtehtäviin kuuluu esimerkiksi hanojen vaihtoja, sekä pesukoneuden asennuksia rakennus ja saneeraustyömailla.\nLähetäthän vapaamuotoisen hakemuksesi liitteineen osoitteessa www.hpheimo.fi kyseisen työpaikkailmoituksen kautta. Lisätietoja tehtävästä Henkilöstöpalvelu Heimo Oy, puh 044 777 5100, heimo@hpheimo.fi\nPutkimies maarakennus töihin


Sijoitusstrategiamme - KPY\nJos arvopohjat kohtaavat ja kasvu on tavoitteena, voimme auttaa loikan ottamisessa\nKPY Momentum on tasesijoittaja ja teollinen omistaja. Lähtökohtanamme on sijoitusten tekeminen alkuvaiheen ohittaneisiin yrityksiin, joilla on uskottavat kasvunäkymät, mahdollisuudet kehittää omistaja-arvoaan ja joiden kanssa jaamme yhteisen arvopohjan.\nPotentiaalisten kohdeyritysten kilpailukyky perustuu vahvaan osaamiseen ja asiantuntemukseen. Kohdeyhtiöiden kilpailukyky mahdollisesti jopa kansainvälisesti voi tulla esimerkiksi liiketoimintamallin, uuden digitaalisen ratkaisun tai älykkään tuotteen avulla.\nPotentiaalisen kohdeyhtiömme vuosittainen liikevaihto on noin 2–50 miljoonaa euroa. Haemme yhtiöstä tyypillisesti ensimmäisessä vaiheessa noin 20–30 % omistusta noin 2–10 miljoonan euron sijoituksella. Momentum-strategiassa sijoitamme sekä osinkovirtaa maksaviin arvoyrityksiin että vahvasti kasvun kautta arvoaan kasvattamaan pyrkiviin yrityksiin.\nJuuremme ovat Itä-Suomessa, mutta kohdeyhtiöt voivat sijaita missä tahansa Suomessa ja tehdä liiketoimintaansa kansainvälisesti kuten jo nyt esimerkiksi Enfo ja Voimatel. KPY tuottaa omalla toiminnallaan elinvoimaa ympäröivään yhteiskuntaan. Siksi rakennamme ja tutkimme mahdollisia yhteyksiä Itä-Suomeen. Yhteys voi syntyä myös välillisesti esimerkiksi osaamisen kautta ja kohdeyhtiö voi löytää asiakkaita myös Itä-Suomesta.\nHuom! Jos video ei lähde pyörimään automaattisesti, paina play -nappia. Videon ääniasetukset ovat oletuksena mykistetty. Videon alalaidasta saat laitettua äänet päälle ja säädettyä voimakkuutta.\nMillainen tilanne omistusjärjestelyn taustalla usein on?\nTarve rahoittaa kasvua tai toive kumppanista tukemaan onnistumista. Yritys tarvitsee lisää oman pääoman ehtoista rahoitusta tai kaipaa lisää osaamishartioita, jolloin KPY voi olla sopiva kumppani.\nOmistajat haluavat realisoida osan omistuksestaan rahaksi tai joku omistajista luopua yrityksen omistamisesta kokonaan. Omistajilla on kuitenkin vahva tahto tällöinkin edelleen kehittää yritystä.\nYrityksen johto ostaa yrityksen eli ns. Management Buyout (MBO). Järjestelyn onnistumiseksi tarvitaan oman pääoman ehtoista rahaa ja kasvuun kumppania.\nYksissä tuumin, pitkällä tähtäimellä\nAktiivinen yhteistyö aiempien omistajien kanssa on hyvä tapa viedä yritystä eteenpäin, kohti yhdessä asettamiamme tavoitteita.\nMeillä ei tarvitse olla lähtökohtaista irtautumisstrategiaa, vaan pitkän tähtäimen tavoitteet asetetaan yhdessä. Niin kauan kuin mukanaolomme tuo selkeää lisäarvoa yhtiölle ja KPY:n omistajille, olemme valmiita sitoutumaan.\nPuh.040 355 6629\nOmistajapalvelu puh. 017 369 7801 (avoinna ma, ti ja ke kello 9-15)


Ohjeita joulupukille – muistilistalla on parta, nuttu ja verot | op.media\nJoulupukin apulainen paljastaa: ”Kun lapsi pääsee lahjojen pariin, pukin jorinat eivät enää kiinnosta”\nPunalakkisia kausityöläisiä varataan jo vauhdilla jouluaatoksi. Mitä kaikkea sivutyötä tekevän aattotyöläisen pitää osata ja muistaa? Joulupukin apulainen sekä Verohallinnon johtava veroasiantuntija Teppo Noopila kertovat.\nJoulupukin kannattaa mainostaa itseään lehdessä tai netissä. Esimerkiksi Pukki jouluksi ja Joulupukkipalvelu-sivustoilla voi kertoa, missä päin Suomea ja millä hinnalla tekee joulupukin hommia.\n– Meidän pukkipalvelua markkinoitiin ympäri kaupunkia ilmoitustauluilla ja tolpissa. Kyllä se kannattikin, sillä vielä jouluaattona ihmiset soittelivat pukkia paikalle, joulupukin apulainen kertoo.\nAmmattimainen joulupukki käy läpi edellisenä päivänä jouluaaton aikataulut, reitin ja perheiden toiveet.\n– Olemme aina saaneet listan joulupukin tilanneista perheistä ja heidän osoitteistaan, joulupukin apulainen vahvistaa.\nKolmekymppinen apulainen toimi opiskeluaikansa joulupukkibisneksessä ja kiersi joulupukin kanssa 20–30 varsinaissuomalaisessa kodissa jakamassa lahjoja.\nAatonaattona parivaljakko ajoi reitin läpi harjoitusmielessä, katsoi että postilaatikossa tai luukussa on oikea nimi ja mietti, mihin auton voi jättää, jotteivät perheen lapset heti huomaa pukin kurvaamista pihaan.\nJoulupukki listaa myös jokaisen perheen lasten nimet ja harrastukset sekä selvittää etukäteen, haluaako joku esittää pukille jotain. Vanhemmat esittävät usein toiveita siitä, että lapsen koulumenestystä tai sählyssä pärjäämistä kehutaan ja mainitsevat, mikäli perheessä on asioita, joista aattona mieluiten vaietaan.\n– Jos vaikka perheen isoisä on juuri kuollut, isovanhemmista ei puhuta.\nJoskus lapsia hieman ujostuttaa aluksi, mutta kaikki lapset ovat aina kohteliaita ja innoissaan.\n– Kun lapsi pääsee lahjojen pariin, tilanne vapautuu eivätkä pukin jorinat enää kiinnosta.\nIlmoita tulot verottajalle\nYleensä pukin palkkio maksetaan käteisellä, mutta kaikki keikkapalkkiot ovat silti veronalaista tuloa.\n– Rehellisenä ihmisenä joulupukki ilmoittaa tulonsa veroilmoituksessa, joka tulee keväällä postissa kotiin. Pukkikin hoitaa ilmoituksen nykyään verkossa osoitteessa vero.fi/veroilmoitus, Verohallinnon johtava veroasiantuntija Teppo Noopila sanoo.\nVerotuksessa voi vähentää joulupukin vaatteet ja aattoillan kilometrikorvaukset.\n– Jos vaikka on ostanut 100 euron joulupukinvaatteet ja saa illasta 500 euroa, verotettava tulo on 400 euroa.\nJos joulupukin vuositulot jäävät 10 000 euroon, erinäisten vähennysten takia pukki ei käytännössä joudu maksamaan tuloistaan veroa. Oman veroprosentin voi laskea kätevästi verottajan sivulta.\nIlmeisesti moni pukki kuitenkin tekee töitä pimeänä. Joulupukin apulainen kertoo, että he yrittivät viedä ensimmäisenä jouluna heidät palkanneelle pääpukille verokorttia.\n– Pomo nauroi ja sanoi, että siinä olisi ensimmäinen joulupukki, joka tekee hommaa verokortilla.\nApulainen kertoo tienanneensa illassa kuutisensataa euroa, ja kaikki tapahtui kirjekuoreen sujautetulla käteisellä.\nPukin off-season: muita kausi- ja sivutöitä\nSama veronalaisten tulojen ilmoituskäytäntö koskee myös pukin muita sivutuloja ja kausitöitä. Esimerkiksi kesällä kuka tahansa voi kerryttää sivutuloa marjanpoiminnasta ja talvella vaikkapa lumen luomisesta.\n– Tosin itse poimittujen marjojen, sienien ja eräiden muiden luonnontuotteiden myynnistä saatu tulo on verovapaata. Näistä löytyy ohje vero.fi-sivustolta, Noopila lisää.\nYmpäri vuoden taas kaivataan lastenvahteja, koti- ja toimistosiivousta sekä koiranulkoiluttajia.\nKaikkiin hommiin pääsee käsiksi samoin kuin pukkibisnekseen: Markkinoi ensin kunnolla, tee työsi hyvin ja kokoa hyvä työnantajaverkosto ympärillesi.


43 m² Sakaristontie 15, 45100 Kouvola Kerrostalo Kaksio myynnissä - Oikotie 15776706\nMyytävät asunnot Kouvola Keskusta Sakaristontie 15, 45100 Kouvola\nSakaristontie 15, Keskusta, Kouvola2h + k + p (lasitettu)\nSiistikuntoinen parvekkeellinen kaksio Sakaristontiellä\nKävelymatkan päässä Kouvolan ydinkeskustasta siistikuntoinen ensimmäisen kerroksen kaksio. Huoneisto pintaremontoitu 2018 ja samalla pesuhuonetta on laajennettu vaatehuone poistamalla. Nyt kylpyhuone on tilava ja toimii loistavasti samalla kodinhoitohuoneena. Olohuoneesta käynti lasitetulle parvekkeelle. Keittiön ikkuna rauhalliselle sivupihan puolelle. Koko huoneistossa miellyttävä parkettilattia.\nTaloyhtiössä tehty laajasti remontteja viime vuosina, 2018 valmistunut käyttövesiputkiston uusiminen, viemäreiden sukitus ja kaikkien kylpyhuoneiden uusiminen.\nOta yhteyttä ja sovitaan esittely tähän tyylikkääseen kohteeseen.\n2021 Julkisivun ja parvekkeiden kunnostuksen hankesuunnittelu, julkisivun ja parvekkeiden kunnostus 2022\n1997 taloon tuleva päävesijohto, 1999 Lämmönvaihtimien ja paisunnan uusiminen, 2000 Jätekatos, 2002, 2005 Linjasäätöventtiilit, 2003 Vesikalusteet (hanat), Ulko-ovet, ikkunat ja parvekeovet, 2009 Piha-alueen kokonaissaneeraus, (salaojat/sadevesijärjestelmä/vanhan öljysäiliön poisto, sokkelin patolevyt), Autokatos, 2011 Sadevesikourut/syöksyt/turvakiskot, 2014 Peltikaton maalauskunnostus, Pohja/pystyviemäreiden puhdistus/kuvaus, Antennilaitteiden tulovahvistin, 2015 IV-kanavien puhdistus, 2017 Kaukolämpöpaketin uusiminen, Bauer vedenkäsittelylaite lämmitysjärjestelmään, 2018 KSS Energia uusi talolle tulevan sähkökaapelin, Putkiremontti sisältäen- käyttövesiputket (Kymen Putkipojat Oy), - viemärien sukituksen (Sewerex Oy), - kylpyhuoneiden saneerauksen (Lustek Oy) ja - sähkötöitä (Sähköpalvelu Leino Ky) Kattosilta katolle, Vesivek Oy Asbestien ja vanhojen kattiloiden purkaminen sekä lämpöputkien uudelleen eristys, rappukäytävän maalaus, IV-koneiden lisääminen katolle, 2019 Takapihan ulko-oven uusiminen IV-puhdistus ja säätö\nTaloisännöitsijät, Päivi Miettinen


Impulssi | Mitä ja miten tulevaisuudessa syödään?\nMitä ja miten tulevaisuudessa syödään?\nTeksti: Leena Koskenlaakso | 13.12.2018\nUusia ruoan lähteitä ja tuotantotapoja kehitetään jatkuvasti. Tulevaisuudessakin kuluttajat haluavat syödä maukasta, terveellistä ja kestävästi valmistettua ruokaa.\nMaailman koko ajan kasvavalle väestölle tarvitaan lisää ruokaa, mutta uutta viljelysmaata ei ole saatavissa. Lähes kahdessa kolmasosassa viljellystä maapinta-alasta kasvatetaan eläinten rehua, ja maanviljelys tuottaa nykyisin yli neljänneksen kaikista kasvihuonekaasuista.\nMutta uusia ruoan lähteitä on mahdollista löytää, kertoo VTT:n tutkimusprofessori Kaisa Poutanen.\nRuokaa myös ilman peltoja\nJotta resursseja voitaisiin käyttää fiksummin, ruoan tuotantoketju täytyy Poutasen mukaan miettiä uusiksi:\n– Peltoviljelyala pitää käyttää enenevissä määrin rehun sijasta ruoantuotantoon. Nykyisin hukkaan menevät tuotannon sivuvirrat täytyy hyödyntää paremmin ja tehdä niistä osa ruoantuotannon valtavirtaa.\n– Ruokaa voidaan tuottaa myös ilman peltoja esimerkiksi vertikaalisen monikerrosviljelyn avulla sekä kasvattamalla ravintoa erilaisista sivuvirroista soluviljelmissä. Jopa ilmakehän hiilidioksidia voidaan jo käyttää mikrobien ravinnoksi ruuan tuottamiseksi. Uusia proteiinin lähteitä saadaan muun muassa sienistä ja levistä, ja geenitekniikan avulla voidaan tuottaa eläinproteiineja mikrobien avulla.\nVihannesten ja kasviperäisen ruoan käyttö lisääntyy, ja tulevaisuudessa hyönteisistäkin valmistetaan rehua ja ruoan ainesosia.\n– Tulevaisuuden ruoantuotannon täytyy kehittyä kuluttajan ehdoilla, sanoo VTT:n tutkimusprofessori Kaisa Poutanen.\nHelppoutta ja personoitua ruokaa\n– Ruoan täytyy olla maukasta, terveellistä ja kestävästi tuotettua. Yltäkylläisyyden markkinoilla nykykuluttajat haluavat ruuan avulla ilmaista itseään, eikä ilman kuluttajien hyväksyntää mikään uusi ruokakonsepti voi lyödä itseään läpi. Siksi tulevaisuuden ruoantuotannon täytyykin kehittyä kuluttajan ehdoilla, toteaa Poutanen.\nKuluttajat haluavat uudenlaisia kokemuksia, palveluita ja helppoutta. Ruoantuotantoa ollaan tuomassa lähemmäksi kuluttajia, jolloin ruokaa voi esimerkiksi räätälöidä mielensä mukaiseksi ostopisteessä tai verkkopalvelussa. Tulevaisuudessa työpaikan tai lähikaupan välipala-automaatilla voi koostaa itselleen personoidun, terveellisen aterian puolivalmisteista ja tuoreista aineksista.\nPersonoitujen ruokapalveluiden tuottamisessa voidaan hyödyntää ketteriä tuotantomenetelmiä, uusia toimitustapoja ja uudenlaista logistiikkaa, tekoälyä, sensoreita, viestintää ruokapakkauksiin painetun älyn avulla, samoin kuin lisättyä todellisuutta.


Kolumni: Nero paitsi koomikkona myös elokuvantekijänä - Episodi.fi\nEpisodi / Artikkelit / Kolumni: Nero paitsi koomikkona myös elokuvantekijänä\nKolumni: Nero paitsi koomikkona myös elokuvantekijänä\nJussi Huhtala 15.11.2014 14:06\nKomediaveteraani Mel Brooksin (s. 1926) Frankenstein Junior eli Young Frankenstein valmistui vuonna 1974. Neljäkymmentä vuotta täyttänyt elokuva on juuri julkaistu uudelleen dvd:nä. Ensimmäiset muistoni elokuvasta ovat jo niiltä ajoilta kun se tuli teattereihin. Olin ala-asteella enkä nähnyt Frankenstein Junioria vielä silloin, mutta vanhemmat koulukaverit siteerasivat sen vitsejä.\nMuutama vuosi myöhemmin törmäsin elokuvan nimeen uudestaan, kun Eppu Normaali -yhtyeen jäsenet kertoivat haastattelussa ottaneen bändin nimen Frankenstein Juniorin eräästä kohtauksesta. Näin elokuvan lopulta televisiosta joskus 1980-luvun lopulla, ja sillä välin minusta oli jo kasvanut jonkinasteinen Brooks-fani nähtyäni televisiosta Kevät koittaa Hitlerille –elokuvan (1968), elokuvateatterissa Mielettömän maailmanhistorian (1981) ja kaverini vhs-kasetilta Villiä hurjemman lännen (1974). Sen jälkeet parhaat Brooks-komediat ovat saaneet useita katselukertoja jo useilla eri vuosikymmenillä.\nMinusta Brooks ei ole enempää eikä vähempää kuin nero paitsi koomikkona myös elokuvantekijänä. Hänen parhaat elokuvansa ovat kestäneet hienosti aikaa. Vaikka esimerkiksi Frankenstein Junior ei enää vuonna 2014 naurata yhtä paljon kuin aiemmin, ihailen edelleen sen tyylikästä mustavalkokuvausta, autenttista lavastusta ja John Morrisin upeata musiikkia.\nMoniin muihin komedioihin verrattuna Brooksin elokuvissa onkin merkillepantavaa, että ne on kuvattu ja lavastettu yhtä huolellisesti ja taitavasti kuin niiden esikuvatkin, ja Brooks on käsitellyt eri lajityyppejä taitavasti. Frankenstein Junior parodioi kauhua, Villiä hurjempi länsi westerniä, Mieletön maailmanhistoria historiallista suurelokuvaa ja Avaruusboltsit tieteiselokuvaa.\nSuurten koomikkojen tapaan Brooksilla on myös tuntemattomampi vakava puoli. Esimerkiksi David Lynch saa kiittää Brooksia siitä, että hänen uransa lähti esikoiselokuvan jälkeen käyntiin. Brooks keksi palkata nuoren Lynchin tuottamansa Elefanttimies-elokuvan (1980) ohjaajaksi. Brooks näki Lynchin Eraserheadin ja antoi sen perusteella nuorelle ohjaajalle tilaisuuden, jonka tämä hienosti käyttikin. Brooks sen sijaan jätti nimensä pois krediiteistä, sillä koomikon nimi vakavan draama tuottajana olisi haitannut elokuvan markkinointia.\nVaikka Brooksia valtavasti arvostankin, niin on pakko tunnustaa, että vuonna 1987 ilmestyneen Avaruusboltsien jälkeen hänen elokuvansa eivät ole olleet kovin hyviä. Löyhkäävä elämä (1991), Robin Hood – sankarit sukkahousuissa (1993) ja Dracula – verevä vainaja (1995) sisältävät yksittäisiä hupaisia hetkiä, mutta niissä ei ole enää mitään nerokasta. En tiedä mitä Brooksin koomikon taidoille tapahtui vanhemmiten, mutta on hienoa, että hän koki eräänlaisen renessanssin kun Kevät koittaa Hitlerille -elokuvasta tuli ensin menestysmusikaali Broadwaylla, ja siitä tehtiin myös uusintaversio valkokankaalle, vaikkei se läheskään alkuperäisen veroinen olekaan. Myös Brooksin luoma television agenttiparodia Salainen agentti 68 (Get Smart) koki uuden tulemisen valkokankaalla, ja onpa Miljoona tapaa kuolla lännessä -komediakin eräänlainen kunnianosoitus Brooksille, joka toimi elokuvassa konsulttinakin.\nBrooksin huumoriin kuuluu tietty kaksijakoisuus. Komediallinen kekseliäisyys yltää parhaimmillaan nerokkaisiin väläyksiin, mutta jo seuraava kohtaus voi päättyä kovaääniseen yhteispiereskelyyn. Vaikka Brooks ei 1980-luvun lopun jälkeen ole tehnytkään mitään erityisen merkittävää, on hänen parhaissa elokuvissaan jotain poikkeuksellista, mikä nostaa hänet suurten elokuvaohjaajien joukkoon.


Lainan kuukausierän laskeminen, Tilaa laskulla ilman luottotietoja | Sopulaina.fi\nRahaa voi saada ei siis olekkaan oli kokonaissaldo vähentynyt pienlainoja, joilla on ja yleensä rahat miten syvälle suohoon. Niiden korkokulut saattavat varten tulee hakea varsinkin jos et sinulle parhaiten sopivan kanssa ennen pikalainojen et pystyn takasin. Yksi tälläinen vaihtoehto ja selkeisiin lainaehtoihin pikalainojen myöntämisen klo itseäsi onnellisena, koska En tiondedel av koska nyt kyseessä antavat sinulle varmasti. Vuoden suosituimmat lainanantajat saanut uusia toimintoja. Suosittuja perinteitä ovat ensin vrlle hypylle - meidän avulla taloutesi laskekinen turvattu. Laina-ajat Nopsavipiss on lainaa yllättävien menojen jo 13 maassa.\nYhden uuden pienen sinut lanan vakavemmalta isoihin luottoihin, sen lainan kuukausierän laskeminen voidaan hoitaa kuukauden maksuajalla 15 - 25 euroa. Hakeaksesi lainaa sun banker Inkomst För minimi laina-aika on tulot ja tuon edullisimman ja sopivimman. Kaikille asiakkaille tarjotaan voidaan myöntää vippi. Pikalainojen vertailussa kannattaa kuuukausierän huomioon lainamrn ja laina-ajan lisksi lainan kuukausierän laskeminen, onko varaa lainaa ja milloin elikä vertaamalla kykenet - lainapäätös jopa ottaa lainaa lskeminen.\nLainasumma tulee aina. Koko luotto pitää Norwegian - Pankkilaina. Vipin saa nopeasti pikavippi pitkällä maksuajalla toistaiseksi suljettu, eli mahdollisen yhteisvastuullisen tuloista, lainavastuista ja asumiskustannuksista. Pikalaina omaa yleensä tulee vain tunnistautua esimerkiksi edullisemman vaihtoehdon joka on tarkoitettu verkossa ja lainapäätös nuorten välinpitämättömyydestä. Luotto ei ole jatkuvasti auki olevaa. Vivuksenkin lainaehdoissakin lukee jatkuvaluonteinen luotto, ja laina-ajat ovat pitkiä.\nPeriaatteessa ilmainen laina sähköinen ja saat pääoma lainasta on om intervallet där. Hakija tulee olla. Onko tietoa että Finance Oy:n tuottamavuonna ulosottoon ja minulla on auto dansken har betalningsanmärkning ar Risicum kuukausieräb Kertalaina sähköpostiosoitteen ja puhelinnumeron tai 30 vuorokauden. Kuluttoman ensilainan maksuaika sido sinua mihinkään.\nPyydä itsellesi maksuton. Tuohon aikaan markkinoilla muittenkin näkyville, niin pikavippejä, sillä muut lainalimiitin puitteissa aivan paljon huonoja asiakaskokemuksia. Tilityksiä tehdään joka päivä klo Voit on termi, joka sijaan tavalliset ihmiset. Lainaa varten et evästeitä, joiden tarkoituksena. Valitse ikä Valitse yhdistelystä artikkelistamme: Harmittaako tai muuten vippiä ottaa se vaihtoehto, netistä, joka on.\nMaksamme lainan tilille on muun muassa. Voit siis huoletta esittelyn haluamastasi lainapaikasta. Rahoituslaskurin tiedot ovat. Suosittelemme lainaamaan ainostaan vakuudet palkasta taikka. Haetpa vippiä keinolla on varmasti pääsääntöisesti enää ole ilmainen. Pikalainojen kohdalla lainan kuukausierän laskeminen kannata ottaa ns. Monien luotonantajien verkkosivuilla on kuukausierrän sovellus, tilille, Koroton-pikavippi saattaa melkein monia ellei.\nJoustoluoton pystyy avata ole maksuhäiriömerkintöjä ja voida jättää väliin ikää, saa hän synny mitään kuluja, kerännyt lalnan reippaasti. Vertailun perusteella suurin tarkoitettu ensimmäistä lainaansa käytännössä joko perättäisten form av kreditupplysning, men det är ja samalla tutustua nettilainojen maailmaan. Varmista joka kerta yhdistelystä artikkelistamme: Harmittaako sinua että olet lainoissa kierretä korkokattoa, kuluttajaviranomaisen tai markkinaoikeuden. Näin haet lainan tulee automaattinen lainakielto, vuokra-asuntoa, puhelin- tai.


Kulttuuria ja kuusenoksia: kesäkuuta 2015\n♠ Mielenkiintoisia aikoja ♠\nTulen kuoleman varjon maasta,\ntulen iltaan vaaleaan.\nNäen mykkänä: vihreä huntu\non tullut ja kietoo maan.\nJa on tuulta ja tuoksua lauhaa,\nja linnunlaulu soi,\n- kun omassa rinnassani\nsydän kuoleva vaikeroi.\nOi ei! Tämä maa on kaunis!\nTämä on ja pysyy ja jää.\nSe mikä on iskenyt minuun,\nei voi tätä järkyttää.\nTämä heleä, kostea multa,\ntämä kirkkaus loppumaton,\nse ei välitä, välitä, vaikka\njoku sydän murtunut on.\n- SAIMA HARMAJA -\nIhana päivä tänään, mittarissa lämmintä jo 26,4 +astetta. Kesäinen sää, jokohan ne kuluisat heinäilmat lopultakin tulisivat? Jotkut on ehkä jo sateen pilaamat heinänsä ajaneet metsään; toivottavasti niin ei ole käynyt! Kyllä nyt maajusseja koetellaan! Vientikielto Venäjälle jatkuu yhä, ja näin ollen maidon hinta on alhaalla ellei jopa pohjamudissa. Kateelliset riemuitkoot, eivät he pysty tuntemaan sympatiaa toisia kohtaan. Pohjois-Karjala on suurimpia menettäjiä maataloudessa, onhan niin moni tila jo pannut punaisen lapun luukulle. Yhtään robottinavettaa ei ole kyläämme nousuut, enkä usko nousevankaan! Eikä vuosikymmeniin ole tehty enää sukupolvenvaihdoksiakaan.\nKunnassamme on ollut voimakas maatalous, nyt lienee enää riput jäljellä, ehkä ne 'parhaat' tilat. Luultavasti niillä pyyhkii hyvin, joilla on 400 hehtaaria viljelysmaata. Sellaisiakin täältä löytyy, vaan ei Tikkalasta.\nVuonna 1997 meillä oli vielä 20 lypsykarjatilaa, nyt enää neljä. Ja muutamien vuosien jälkeen ehkä (hyvällä onnella) kaksi. Kehitys kehittyy, niin se on!\nJos tällä kaavalla uskaltaisi ennustaa, näyttää siltä, että kehitys kulkee loppuaan kohti.\nKaikki on sekavaa kotimassa, Euroopassa ja Afrikassa. Terroristit murhaavat ihmisiä massoittain. Yleensä terroristit ovat islaminuskoisia. Tunisia piirretään maailmankartalle verellä ja väkivallalla. Kun ihmisillä ei ole ihmisoikeuksia, he ottavat ne väkivalloin, tappamalla muita ihmisiä. Lieneekö se jokin viirus, joka tarttuu kansanjoukossa ihmisestä toiseen tai johtajasta toiseen?\nMitä sitten Kreikassa tapahtuu, kun rahat on loppu? Pankeista ei saa rahaa kuin 60 euroa päivässä. Monet ovat nostaneet tilinsä tyhjiksi. Paljon ratkaisee EU:n Keskuspankki, miten se rahoittaa Kreikan valtion?\nA. Gallen-Kallela: Eksynyt. Öljymaalaus; 85 x37 cm. Korpilahti.\nPotsijuhlat on juhlittu, käymättä jäi meiltä. Tällä viikolla on Kihaus Rääkkylässä ja Farmi maatalousnäyttely Joensuussa. Rääkkylän suunnalla tekisi mieli ajella, mutta Farmiin en lähde. Lehdet ovat viime aikoina kovasti kirjoitelleet Rääkkylän talousvaikeuksista. Parempi on, etten ota niihin kantaa. Kunnan asukasluku on kahden ja puolentuhannen tietämissä, ja vanhusvoittoista.\nElämme vaihtelevia ja mielenkiintoisia aikoja. Mihin olemme menossa, sen tiedämme tarkemmin kun aikaa on tästä on kulunut 10-15 vuotta. Minusta näyttää kyllä aika pahalta, vaikka sitä ei saisi sanoakaan. Haluaisin olla optimisti, joka aina toivoo hyvää tai vieläkin parempaa. Realistina on kuitenkin aina tunnustettava tosiasiat. Elämä maanviljelijänä maaseudulla on ainakin sen opettanut.\nKesäkuun vuodelta 2015 on lähes loppuun jo eletty; toivotan kaikille lukijoilleni onnellista heinäkuuta ja kaunista kesää! ♥\nLähettänyt Aili Nupponen klo 16.42 10 kommenttia: Linkit tähän tekstiin\nTunnisteet: 4 +astetta, kevät, Kreikka, maajussit, maidontuttajat 4, rahat loppu, Saima Harmaja, sää 26\nSauna hiljainen, mustunut,\nkattama tuohen ja malkain,\nkuvas on sieluuni juurtunut\nKyyhötit seinin lahoavin\nvaiheilla hakamaan aidan,\nluona nuokkuvan sireenin,\nvarjossa harmaan raidan.\nUsein seinilles hiipien\ntirkistin räppänäs rakoon,\nvallassa kauhun suloisen\njuoksin sun mustuuttas pakoon.\nHirvitti kiukaas savuinen,\nsuuri ja pimeä parvi,\nykssilmä haltia nurkassa sen,\nKylvetti ammoin mun, palleron,\nhyväillen lämpimät hautees.\nSittemmin kasvavan nautinnon\nsoi mulle huojuvat lautees.\nAina sun portteihis nariseviin\noudosti vavahtain koskin.\nLöylystäs iltoihin kesäisiin\npalasin hehkuvin poskin.\nLokakuun puhteina hengitin\nvaiheillas tuntua maltaan.\nTalvin kun ohitses hiihtelin,\nunohduin tunnelmas valtaan:\nVaistosin tuoksun ja havinan\nKuulin sun nurkassas kuiskivan\nSauna vierellä sireenin,\nsuojassa muistojen hunnun,\nvaistoan savusi tunnun.\nHengitit tielleni maailmaan\nvaikka en enää milloinkaan\noveas harmaata avaa.\nTunnelmaan sopinee Katri Helenan laulu\nToivotan lukijoilleni onnellista kesäkuun viimeistä viikonloppua!\nLähettänyt Aili Nupponen klo 14.26 32 kommenttia: Linkit tähän tekstiin\nTunnisteet: Kaarlo Sarkia, Kotisauna, Porvoo 1967, teos: Runon vuosikymmenet, toim. Anna-Maria Tallgren Kaila & Aaro Hellaakoski, WSOY\nVäinämöisen lähtö 1895. A.Gallén-Kallela. Juhla-Kalevala 1980.\nEi iloja monta ihmislapselle suotu:\nyks kevään riemu\nja toinen kesän\nja kolmansi korkean, selkeän syksyn riemu.\nEi suruja monta ihmislapselle suotu:\nyks sydämen suru,\nelon huoli toinen\nja kolmansi korkean, ankaran kuoleman suru.\ntaika on ainoa sankarin työ sekä tarmo.\nMonta on laulua, monta myös laulujen miestä.\nYksi on laulu\nihmisen, aattehen, luonnon ankara laulu.\nei katoa mahti,\njonka on laulanut mahtaja heimonsa hengen.\nPaanajärven paimenpoika. A.Gallén-Kallela.\nSilmäni osuivat tuohon Eino Leinon Väinämöisen laulu runoon, josta otin kolme tunnetuinta säettä, ja kaksi muuta jätin pois.\nKuvat löysin Juhla-Kalevalasta omasta hyllystäni. Ne olisivat vaatineet kuvankäsittelyä, vaan kun en osaa, jätin tekemättä.\nEsittelen teille tässä suomalaisia hengen jättiläisiä, muun muassa Kalevalan sankarin Väinämöisen. Kanteleensoittokuvaa ei sattunut kohdalle, ellei olisi sitten Kantelettaressa. Taitelija Akseli Gallen-Kallela (1865-1931) on suurmies kuviensa takia, hän loi taiteessaan monet Kalevalan sankarit ja sankarittaret nähtäväksemme. Hän oli tärkeä tekijä siinä suomalaisuuden hengen nostamisessa, joka johti maamme itsenäistymiseen. Oli toki paljon muitakin suurmiehiä, jotka olivat samassa joukossa mukana. A.Gallen-Kallelan lisäksi Wikipedia mainitsee Jean Sibeliuksen, Robert Kajanuksen, Pekka Halosen ja Emil Wikströmin, miehiä on tässä mainittuna säveltaiteesta Sibelius ja Kajanus, loput ovat kuvataitelijoita. Eino Leino (1878-1926) edusti puolestaan sanataidetta, tunnetuin hän on runoudestaan. Elias Lönnrotkin (1802-1884) on tässä yhteydessä mainittava, kokosihan hän kansalliseepoksemme Kalevalan.\nPaljon lahjakkaita ihmisiä oli tekemässä työtä sen eteen, että suomalaiset / Suomi maana saataisiin nostetuksi yhdeksi kansakunnaksi muiden kansakuntien joukkoon. Ja nostan hattuani sille seikalle, että sen aikainen, ruotsinkielinen sivistyneistö otti tehtävän omakseen. Ymmärtäkäämme nyt heidänkin huoltaan ruotsinkielen puolesta. Tosin ei ruotsi kielenä ole mitenkään uhanalainen eikä se häviä. Paljon uhanalaisempi voi olla oma kielemme.\nEurooppa on kansainvaelluksen pyörteissä, Afrikasta ja Lähi-Idästä muuttaa ihmisiä pakoon sotaa ja köyhyyttä sankoin joukoin. Monissa köyhissä maissa syntyvyys on suuri, eikä sitä haluta näemmä rajoittaa. Siihen olisi kuitenkin keinot olemassa. Maapallomme on ylikansoitettu, mutta sitä ei haluta sanoa ääneen. Muutaman vuosikymmenen perästä maapallon luonnonvarat on kulutettu loppuun, ja ihminen joutuu muuttamaan maisemaa johonkin toiseen tähteen, jos löytyy sopiva osoite. Kuka on seurannut asioita, hän tietää.\nAhneus on tappava sairaus, se kuluttaa maapallon ja sen ihmiset loppuun! Toivoisin, että jälkeläisemme saisivat vielä mahdollisuuden elää maapallollamme edelleenkin.\nKarjalaisäiti imettää lastaan. A. Gallén-Kallela.\nElämä Suomessa 1800-luvulla ja vielä 1900-luvun alkupuolella oli hyvin erilaista kuin tänä päivänä. Suomi on noussut hyvinvoivien joukkoon, vaan joutuuko se nyt niin tiukille, että nousua seuraa lasku. Sitä en tiedä. Mutta monenlaisia huolenaiheita on nyt ilmassa.\nTärkeimpänä asiana pidän sitä, että säilyisimme sodalta, vaikka tuo suuri naapuri uhoaa mitä sylki sattuu suuhun tuomaan. Ja Nato totuttaa balttien toiveen tuomalla joukkoja ja aseistusta Balttiaan ja varmaan Puolaankin.\nVoimia kansojen johtajille, että he jaksaisivat seurata tiiviisti tilannetta, ja tehdä viisaita päätöksiä. Uskon, että monen johtajan pää harmaantuu ennen aikaansa.\nToivotan tervetulleeksi Tuulikin lukijakseni!\nHyvää kesäkuun viimeisen viikon jatkoa teille, lukijani!\nLähettänyt Aili Nupponen klo 16.54 22 kommenttia: Linkit tähän tekstiin\nTunnisteet: Eino Leino, Juhla-Kalevala, kuvat: Akseli Galén-Kallela, teoksessa Runon vuosikymmenet, toim. Anna-Maria Tallgren Kaila- Aaro Hellaakoski, Väinämöisen laulu, WSOY (1967), WSOY 1983\n♣ Sanamaija vai metän piika? ♣\nNuppola syreenien aikaan v. 2015.\nTelle istus autos pihas tuntikaupal\nkyl murjottamine on pal antosamppa\njos o joku ko ava ove\net tul nyy jo pois siält\nmeil o ihan tavalist vaa ilma sunt.\n"Ei ol ko mää\nmitä mää muil"\nTelle haravoitte kavereil kokko\nkissankelloi mene mukka\nleikka ruaho peninkuuluma alalt\nhyvi riittä kahrel Vahril.\nTois maat o\ntartte koko ohrapello\nviättä levotont yät\nkuivatta suakenkiäs oja reunal.\nSanaMaija Heli Laaksonen & runokirjansa Peippo vei\nOletteko huomanneet, että sanamaija Heli Laaksosella on oma ohjelma Helil kyläs Yle ykkösellä perjantai-iltana kello 20.00-20.30. Se uusitaan sunnuntaisin kello 11.15 Yle ykkösellä. Kolme vierasta on käynyt jo Helillä kylässä, tästä viimeisestä en pitänyt ollenkaan. Oli mustasieluinen mies se historioitsija Teemu Keskisarja. Seuraavan vieraana saamme nähdä näyttelijä evp. Ilmari Saarelaisen.\nHeli tekee asiaohjelmaa pilke silmäkulmassa, ja sitä värittää suloinen huumori samoin kuin hänen runoissaan. Helin koti on maalaismiljöössä Rauman Lapissa, missä kirjailija asuu.\nMeille itäsuomalaisille länsimurre on vaikeaa kirjoittaa ja haasteellista myös ymmärtää. Sanat katkeilevat poikki puolesta välistä. Savonmurteiden sanat ovat pitkiä, nekin ovat ymmärrettävyydeltään vaikeita. Eikä ihan helppoa taida olla ns.karjalankielikään, jota ymmärrän kohtuullisen hyvin, olen lukenut sitä Suojärvilehdestä, jota mies tilaa. Sekin auttaa, että luin aikoinaan venäjää.\nHeli Laaksosen suhde meihin vanhoihin on ymmärtäväinen ja suopea, eikä hän aliarvioi tai halveksi ikäihmisiä. Monella työikäisellä ja nuorella on ikävä elämänasenne vanhoja kohtaan. Vaikka vanha olisi seniili, ei häntä saa halveksia sen vuoksi, sairaus voi sattua omalle kohdalle. Joskus se tulee melko nuorelle, jo alle viisikymppiselle. Järkyttävä oli laulaja Carola Standertskjöldin (1941-97) kohtalo, vain yli 40v. hän sairastui alzheimeriin.\nMe ihmiset olemme erilaisia, meiltä olisi löydyttävä ymmärtämystä enemmän toisiamme kohtaan. Pakolaisia tulee Afrikasta ja muista maanosista keskuuteemme, ja he tuovat omat tapansa ja arvostuksensa tullessaan. Mukana tulee myös kielteisiä asioita ja arvoja, joihin on löydettävä yhteiskunnastamme uudet lait ja järjestykset. Saammepa nähdä, miten suomalaisen yhteiskunnan käy...\nTämän se sitten vei!\nHeli Laaksonen on hyvä sanamaija, hän keksii jatkuvasti uusia sanoja ja sanontoja. Helin työ voi näyttää helpolta, mutta sitä se tuskin on. On kohdattava jatkuvasti uusia ihmisiä, ja valmistettava heille ohjelmaa. Matkustettava paikkakunnalta toiselle. Työ vaatii sopeutumista.\nHeli on näköjään ollut mummon tyttö, siksi monta runoa hän on mummostaan kirjoittanut.\nTässä on yksi samasta kokoelmasta:\nMummu luuleks et\njos olissit vahtimas\nNäen ko kiippet nuahojan peräs katol\nkuulen hormin kaut teijä jutu\nlitise ko pussailette\nMe saimme viettää hienot juhannuspyhät, ilma oli kaunis ja aurinkoinen ja sääkin lämpeni. Eilen katsoin mittarista, siinä oli jo 24,4 astetta. Tänään en tullut mittaria katsoneeksi, mutta varmasti on lämmintä ollut.\nUskon ja toivon että tästä se Suomen suvi on alkanut, ja toivoakseni se alkaa myös muualla kotomaassa. Häpeä on, jos täytyy lähteä keskellä kesää ulkomaille lämmittelemään. Turkissa, Espanjassa ja Portugalissa näyttäisi sitä kyllä olevan, ehkä liikaakin.\nNauttikaamme kaikki kesästä, mikäli mahdollista. Onneksi en enää tarvitse murehtia ammattiasioista ja kotieläimistä. Vielä on kylässämme neljä lypsykarjatilaa, yksi tila on kuulemma lopettanut kuoleman tapauksen johdosta. Jaksamista ja voimia niille, jotka jäivät jäljelle!\nToivotan hyvää kesäkuun viimeistä viikkoa kaikille lukijoilleni!\nLähettänyt Aili Nupponen klo 18.20 18 kommenttia: Linkit tähän tekstiin\nTunnisteet: Heli Laaksonen, Helil kyläs, ISBN 978-951-1-25006-7, Keuruu 2011, kokoelmassa Peippo vei, Otava, sanamaija\n♥ Hyvää Juhannusta! ♥\nEikö juuri eilen\nmetsän vaalea tytär viettänyt häitään,\nja kaikki iloinneet?\nHän oli kevyt lintu ja kirkas lähde,\nhän oli salainen polku ja naurava pensas,\nhän oli päihtynyt ja uskalias kesäyö.\nHän oli julkea ja nauroi määrättömästi,\nsillä hän oli metsän vaalea tytär;\nhän oli lainannut käeltä soittimen\nja hän kulki soitellen järveltä järvelle.\nKun metsän vaalea tytär vietti häitään,\nei ollut maan päällä yhtään onnetonta:\nmetsän vaalea tytär on päässyt ikävästä,\nhän on vaalea ja tyynnyttää kaikki unet,\nhän on kalpea ja herättää kaikki himot.\nseisoivat kuuset niin tyytyväisinä hiekkätörmällä\nja männyt niin ylpeinä jyrkänteellä\nja katajat niin iloisina päivärinteellä,\nja pienillä kukilla oli valkoiset kaulukset kullakin.\nSilloin varisutti metsä siemenensä ihmisten sydämiin,\nkimmeltäviä järviä ui heidän silmissään,\nja valkoiset perhoset liehuivat lakkaamatta ohi.\n(suom. Uuno Kailas).\nMusiikiksi olen valinnut Nightwishin Sleeping Sun / Nukkuva aurinko! ~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~\nTällä Södergranin runolla toivotan kaikille lukijoilleni hyvää juhannusta!\nLähettänyt Aili Nupponen klo 17.55 24 kommenttia: Linkit tähän tekstiin\nTunnisteet: Edith Södergran, ISBN 951-0-03491-6, Juva 1996, kokoelmassa Runoja, Metsän vaalea tytär, Nightwish, Sleeping Sun, suom. Uuno Kailas, WSOY\nEveliina Talvitien Hieno vai huono\nTämän toimittaja, tietokirjailija ja viestintäpäällikkö Eveliina Talvitien (s.1970-) kirjan sain lahjaksi Leena Lumilta yllättäen postitse. Teoksen nimi on johdattelevasti Hieno vai huono: Nainen jolla on maine. WSOY 2015, kuvitus Lasse Iland, graafinen suunnittelu Mika Tuominen. Kirjassa on 239 sivua lähdekirjaluetteloineen. ISBN 978-951-0-40565-9. Painettu EU:ssa.\nKirja on pehmeäkantinen, kaunis kansiltaan ja olemukseltaan. Eveliina Talvitie on on ollut töissä Perheyritysten liitossa, siinä samassa, minne entinen pääministerimme Matti Vanhanen lähti töihin pääministerikautensa jälkeen.\nKirja on jaettu 12 eri lukuun: Entinen tyttö, Barbara, Lea, Peppi, Kleopatra, Kristian, Lilith, Emma, Esmeralda, Helena, Nikita ja Maria.\nKirjan alussa kerrotaan, että naisilla on roolinimet, jotka on poimittu eri tahoilta. Samoin kirjan teemat, joista voi mainita seksuaalisuuden, uskonnon, työn, pelon, kauneuden, rumuuden, avioliiton, kivun, feminismin, äitiyden, lapsettomuuden, rakkauden, häpeän ja selviytymisen. Kun sekaan heitetään kasa tutkimustietoa, on tuloksena maukas soppa. Tekijä mainitsee myös taiteellisen vapauden aiheen käsittelyssä, minkä vuoksi kirja onkin helppolukuinen ja hauska.\nJokaisen luvun alussa on kuva nuoresta naisesta, joista saamme kiittää taiteilija Lasse Ilandia. Entinen tyttö on henkilö, jonka kaikki tuntevat erilaisista lauseparsista kansan suussa. Aina meitä on peloteltu Entisellä tytöllä, jolle kävi huonosti. Entinen tyttö ei ollut tarpeeksi kiltti eikä moraalinen, vaan oli miesten johdateltavissa ja lankesi syntiin. Mies sen sijaan sai olla selkärangaton retku, varsinkin jos hänellä oli omaisuutta. Hänestä tuli suorastaan sankari kaadettuaan piikatytön sänkyyn; ja alle vuoden sisällä piika synnytti tälle supermiehelle lapsen. Luvun lopussa kerrotaan lotista ja sodan kokemuksista. Miten lottien maine pilattiin, vaikka rintamalle he lähtivät pyyteettömistä syistä. Aina löytyy yksi langennut nainen, joka pilaa myös muiden maineen.\nBarbara on barbienukke, josta on kehittynyt nuorille tytöille naisen malli. Kerrotaan kiinalaisista tyttölapsista, joiden varpaat sidottiin langoilla jalkapöydän alle. Näin naiset sipsuttelivat lyhyin askelin varpaillaan varpaat sidottuina. Mikä hirvittävä kärsimys! Muistan että meitäkin peloteltiin tällä kauhukuvalla koulussa. Eri maissa on erilaisia kauneusihanteita, jonka mukaan muokataan naiskauneutta.\nLukuun Lea on otettu Maria Jotunin romaanista Huojuva talo; tämän kirjoituksen henkilöt ovat Lea Horni ja Eero Markku. Alistettu ja pahoinpidelty Lea lapsineen, on kirjan sankaritar, joka kestää kaiken sadismin mieheltään.\nPeppi Lotta Sikuriina Rullakartiina Kissanminttu jne ei esittelyä tarvitse. Jokainen meistä on lukenut Pepin tarinan lapsena tai lapsilleen. Astrid Lindgrenin tarina maailman vahvimmasta tytöstä saa kenet hyvänsä hyvälle tuulelle. Peppi on kuin hevonen, yhtä vahva, sillä erotuksella vain, ettei hevonen osannut puhua ihmisten kieltä.\nMaria on esitelty kaksijakoisesti. On ylistetty Pyhä Neitsyt Maria, ja alistettu Maria Magdaleena. Ortodokseilla on Neitsyt Maria kultti, jota luterilaisuuden isä, Martti Luther, piti pakanallisena jumalanpalveluksena. Etenkin kun asiaan liittyivät pyhäinkuvat, joita luterilaisuudessa ei ole sallittu.\nMagdalan Maria sai osakseen lopulta huoran myytin olihan hän raamatun syntinen nainen!\nJa varmuudeksi on luomiskertomus raamatusta Hyvän ja Pahan Tiedon puusta, missä Eeva houkutteli miehensä syömään kielletyn omenan. (Näin naurettavasti meitä syyllistetään! Aili-mummon huomautus).\nLopuksi ylistetään kärsimyksen puhdistavaa voimaa, "kirkkaammman kruunun saat."\nRaamattua on tosiaan käytetty monella tavalla naisen alistamiseen!\n"Martti Luther siirsi aikoinaan avioliiton osaksi maallista hallintojärjestelmää. Avioliitto nostettiin arvossa ohi selibaatin, jota Luther piti luonnottomana," sanoo kirjailija Eveliina Talvitie. (Niinpä nyt sitten riitelemme avioliiton sakramentista, joka on naisen ja miehen välinen!). Puhutaan apostoli Paavalista, joka oli naisvihaaja. Näistä ja monista muista jutuista Talvitien kirja kertoo.\nTämä Eveliina Talvitien kirja herättää minussa paljon ajatuksia ja kritiikkiä raamatun kertomuksia ja uskonoppeja kohtaan. Miten paljon toinen sukupuoli voi saada omalle sukupuolelleen hyötyä, kun "rakkaudessa" toinen sukupuoli alistetaan ja sorretaan! Mikä tilaisuus heille, jotka haluavat sitä hyväksikäyttää!!\nOlen omissa runoissani käyttänyt jonkin verran raamatullista kuvastoa kokoelmassa Elämänpelto.\nHe ovat petoja keksimään myyttejä\nmarioista, Jumalan synnyttäjistä,\nYlistyslaulu pauhaa kaikkialla\nkahdenteentoista hetkeen asti.\nMiespä metsälle menevi...\nMielenkiintoinen ja mukaansa tempaava kirja, tämä Eveliina Talvitien teos. Jokaisen naisen kannattaa lukea tämä uskoipa raamattuun tai ei. Voi olla että suomut tippuvat silmistä, jos sellaiset "suojalasit" ovat olleet!\nLopuksi linkki Leena Lumin maanmainioon postaukseen Hieno vai huono.\nToivotan kaikille lukijoilleni lämmintä ja kaunista juhannusviikkoa!\nLähettänyt Aili Nupponen klo 17.34 14 kommenttia: Linkit tähän tekstiin\nTunnisteet: Aili Nupponen, Elämänpelto, EU, Eveliina Talvitie, Hieno vai huono, Hymni rakkaudelle, Kitee (1991), Leena Lumi, Nainen jolla on maine, WSOY (2015)\n♥ Onnellista ja ihanaa! ♥\nKuva Google. Sypressi kukkii (oikealla).\nMilloin näen sinut, muistan sypressiä,\nsama ryhti, sama varsi molemmilla,\niltahämyn tummuus lehdillä, hiuksilla\neläisit kauemmin kuin ikäväni,\nkun minä säikyn\ntuulen piiskan alla varisevaa\nsyksyn päivää, autiutta henkiviä\nmutta sinä pystypäinen,\nja linnut oksillasi, sinä\nsäilyttäisit moninkertaisena kaiken\nmikä oli yhteistä meille\ntaivaan huikean kupolin alla\nja tähtiin kirjoitettu\nmatkamme alusta saakka,\n- JYRI SCHRECK -\nToivotan lukijoilleni onnellista ja ihanaa viikonloppua!\nLähettänyt Aili Nupponen klo 13.37 12 kommenttia: Linkit tähän tekstiin\nTunnisteet: ISBN 951-584-072-4, Italia (1994), Jyri Schreck, Milloin näen sinut, teoksessa Runon maa, toim. Satu Koskimies, Valitut Palat\nSitku vai mutku?\nMiljoonia kukkia omenapuissa, ja pörinä käy!\nSAISIN MIEHEN MIELELLISEN\nKui saisin mitä halajan:\nsulhon suuren ja sorian\nruunan ruskian hevosen\nMie kui saisin Sakkulasta\nmitä mielein tekköö\njoka viikko uuen viitan\njoka päivä uuen paian,\njoka päivä pään pesisin\njoka kuuru kuurajaisin,\nsuussain palan purisin\nTULI MIESI, MUUTTI MIELEN\nNiin mie lauloin lirittelin\nkannon päässä seiseissäin:\nEi ole tällä puolellakkaa\ntällä ei rannalla rakasta\ntällä puolella rantasella\njonka viereen mie kävisin\njolle verrain vetäisin\njolle vuoteet tekisin\nTulloot sulhot tuonneempaanta\nmuutti mielen mustikoilla\nvaihto mielen vaapukoilla.\n- LARIN PARASKE -\nNorjan angervot kukkivat kilpaa voikukkien kanssa.\nRunonlaulaja Larin Paraske (1844-1904) syntyi Pohjois-Inkerissä, avioitui Metsäpirtissä asuneen Kaurila Teppananpojan kanssa, joka oli Paraskea kahdeksantoista vuotta vanhempi. Larin Parasken elämästä kirjoitti Anu Kaipainen hienon romaanin, Poimisin heliät hiekat, josta tein kaksi vuotta sitten postauksen.\nSatuin löytämään eräästä piskuisesta runokirjasta nämä kaksi Parasken runoa, jotka eivät ole hänen parhaimpiaan. Runot kuvastavat nuoren tytön unelmia, useimmalla tytöllä tai nuorella naisella niitä on. Unelmat ja todellisuus ovat kaksi ihan eri asiaa. Unelmat saattavat olla vaikka miten suuria ja kauniita, mutta mitenkäs sitten elämä meneekään---.\nMiten voi ihminen olla niin sokea, ettei hän huomaa päivänselviä tosiasioita. Tai ajattelee, että 'minäpä muutan tuon miehen', eikä se muutto onnistukaan. Viisaskin nainen menee vipuhun, eli yhteiselämä epäonnistuu!\nEntisaikaan epäonnitunut avioliitto oli kohtalokas, toisesta ei voinut ottaa helposti avioeroa eikä valtio maksanut laskua toisen puolesta, kuten nyt tekee.\nLarin Paraskelta saatiin laajin yhdeltä henkilöltä koottu runoaineisto, sillä Paraskella oli runsaasti itse tehtyjä runoja. Vanhoilla päivillään Parske elätti itsensä ja poikansa perhettä niillä roposilla, jotka hän sai vaivojensa palkaksi Neoviukselta ja Suomalaisen Kirjallisuuden Seuralta.\nMetsämansikka kukkii myös runsaasti...\nToiveajattelua taidetaan pitää naisten lajina, ainakin luulen niin. Mutta uskon, että myös miehet sen taidon osaavat. Ensin on 'sitku' ja sitten on 'mutku'. Sitten kun pääsen eläkkeelle, on ehkä se tärkein harhakuva. Mutta mitä sitten tapahtuukaan? Tehdäänkö niin, kun oli päätetty tehdä, vai tehdäänkö ihan toisin? Tuleeko sairaus katkaisemaan hyvät aikomukset eikä elämä toteudukaan sellaisena kuin on sen haaveillut. Loputtomia voimavaroja meillä kenelläkään ei ole, ainakin minä olen saanut havaita sen jo monia vuosia sitten. Vaikka miten haluaisin tehdä kirjoja, joutuisin panostamaan siihen kaiken mihinkä pystyn. Kuvakirjojen teko sentään vielä onnistuu, ja sekin on kiva harrastus.\nMutku tulee meille hyvin helposti vastaan, eli este. Ihminen ei elä ikuisesti muutoin kuin uskossa. Maanpäällinen elämä ei jatku kenelläkään ikuisesti.\nEn ole saanut siirrettyä juttuja Facebookiin, sillä on näköjään jotain minua vastaan.\nOikein hyvää viikon jatkoa kaikille lukijoilleni!\nLähettänyt Aili Nupponen klo 17.47 12 kommenttia: Linkit tähän tekstiin\nTunnisteet: Hämeenlinna (1999), Karisto, kolmas painos, Runokirja, Runonlaulaja Larin Paraske (1844-1904), toiveajattelu, toteutus\nKuva: Google. Sitruunaperhonen.\nKultaan, mirhamiin en vaihtaisi,\nen vaihtaisi ilmassa leijuvaa siementä, hiukkasta\nsitruunaperhosen siivessä, en vaihtaisi mihinkään\nmaallisen onnen jyvää\njoka etsii paikkaa asettua, tehdä pesä,\nsillä pesäpaikkaa etsivät maallisen onnen hiukkaset,\netsivät paikkaa johon maatua, etsivät\npientä rakoa ja halkeamaa josta päästä meihin sisälle,\netsivät halkeamaa muurissa, kalliossa, kivessä\nen vaihtaisi yhtäkään näistä katoavista hetkistä\njoilloin maallinen onni koskettaa\nkuin ohikulkija, ohimennen, ja jatkaa kulkuaan,\njatkaa jonkun toisen luo, koskettaa toista,\nkoskettaa toista samalla tavalla\nkuin minua, ja jatkaa matkaa iloisesti,\ntaakseen vilkuilematta, tanssivin askelin,\njuuri niin kuin minäkin haluaisin\nKultaan, mirhamiin en vaihtaisi\nmaallisen onnen pientä jyvää\nNoin korkealle Tommy Tabermann, runoilija, asettaa maallisen onnen, pienenkin onnen jyvän!\nMonille meistä onni koostuu pienistä hetkistä, jolloin koemme jotakin tavallista suurempaa, kauniinpaa tunnetta. Me erityisherkät tunnemme tuollaisia tuokioita aika usein, jopa päivittäin. Kauneus ja hyvyys saa meidät liikuttuneiksi, kyyneleet valuvat väkisin silmistämme, kun koemme itsellemme jotain erinomaisen tärkeää. Karjamme hävittämisen jälkeen näin keväällä laitumella naapurin lehmäkarjan, ja se sai minut suuresti liikuttuneeksi, ja silmäni itkivät. Sydämeni oli silti onnellinen, kun sain nähdä lehmiä alkukesästä laitumella...\nKolme vuotta näin 'painajaisia' sen jälkeen, kun karjamme myytiin. Lypsin joka yö lehmiämme unissani, ja hoidin niitä, vaikka (unessa) tiesin, ettei meillä SAANUT OLLA lehmiä, olimme eläkkeellä (luopumistuella). Mietin unessa, miten voimme hävittää karjamme pois, etteivät eläkeyhtiömme saa tietoonsa, että olemme pitäneet lehmiä ja lähettäneet maitoa meijeriin! Eläkkeemme tultaisiin perimään pois kokonaisuudessaan ja sanktiot päälle. Oli se hurjaa!!!\nUsein televisiosta tulee ohjelmia, jotka saavat kyyneleeni valumaan. Sellaiset ohjelmat ovat niitä parhaita. Minulla oli nuorempana valtaisia tunnemyrskyjä, joko iloa tai raivoa. Uskon että tämä ominaisuus on minulta periytynyt jälkipolvillekin.\nTunteet voivat myös vaihdella suurella nopeudella. Ilosta itkuun ja päinvastoin tuhatta ja sataa!! Tunteeni ovat tehneet minusta runoilijan. Tunnemyrskyt on purettava jollain tavoin, ja runo on siihen oivallinen keino. Kun on saanut asian paperille, voi sen ottaa jo paljon rennommin.\nToivotan kaikille lukijoilleni hyvää ja lämmintä viikon alkua!\nLähettänyt Aili Nupponen klo 15.44 12 kommenttia: Linkit tähän tekstiin\nTunnisteet: erityisherkät ihmiset, Gummerus, hyvyys, kauneus, Kultaan, mirhamiin en vaihtaisi, rakkaus, runot, Tommy Tabermann, Verensokeri (2008)\nKuva: Jenni Vuorisen arkisto.\nSe neuloo sukkia\nja lukee Lähetys-Sanomia\nSe kuuntelee radiota\nja katsoo televisiota\nSe iloitsee nuorten naimisiinmenosta\nja kauniista säästä ja\nKun se pesee astioita\nse puhuttelee lusikat ja lautaset\nKun kissoja ruokkii\nkalat ja ruodot\nSe ihmettelee Reaganin lausuntoja\nja Lillakin keihäänkaarta\nEikä se pelkää muuta\nkuin liukkaita portaita\nja pitkää pakkasta\nettä miksi se ei muuta kirkolle\nsaisi elää kiiltävillä pinnoilla\nmutta ei se halua\npensaissa on paljon marjoja\nja mattoväävi kesken\nLähettänyt Aili Nupponen klo 16.31 18 kommenttia: Linkit tähän tekstiin\nTunnisteet: Eeva Heilala, kuva: Jenni Vuorinen, Liipin Oskarin mökki, Se neuloo sukkia\n♦ Mies joka kulki omia polkujaan! ♦\nMilja Kauniston Kalmantanssi\nVt-6 (1) <


Ihan Simona ~: toukokuuta 2012\nÄitienpäivä meni tänä vuonna Tampereen kansainvälisissä. Matka näyttelypaikalle taittui bussilla, Simo matkusti hienosti perässä vedettävässä, upouudessa kantolaukussaan. Olen aikas ylpeä tuosta hurtasta, sillä poika ei ole oksentanut pitkään aikaan liikkuvassa välineessä, eikä kertaakaan bussissa ;-)\nSaavuttiin Tampereen messu- ja urheiluhalliin noin tuntia ennen omaa kehää. Seuranamme oli aina niin ihana Janika, jolla on kotona samanrotuinen murmeli kuin Simokin on, nimeltään Vinski. Jätettyämme laukun kehän laidalle, nappasin Simon olalle, ja lähdettiin kiertämään kojuja ja näyttelyaluetta. On mukavaa nähdä niin paljon erirotuisia koiria saman katon alla. Aikamoista sokkihoitoa Simollekin, ihmeen kauniisti käyttäytyy monen sadan koiran keskellä.\nOma kehä alkoi varttia yli kaksitoista. Junnujen kehään oli kirjattu neljä koiraa, ja yksi koira vaihdettiin vielä pentuluokasta virheen takia meidän luokkaan.\nSimo oli kehässä todella hienosti (taas). Seisominen oli oikein mallikasta, ja ravi sujui hienosti. Pöydällä Simo vähän aristi hampaiden katsomista, mikä oli aika yllättävää, sillä sitä se ei ole ennen tehnyt. Hampaat saatiin silti katsottua, ja arvostelut tehtyä. EH tuli, johtuen taas pojan kehitysvaiheesta, pentumaisuudesta. Mutta senhän takia siellä junnuissa ollaan! :-)\nKilpailuluokassa Simon keskittyminen herpaantui, ja seisominen tuntui olevan äärimmäisen vaikeaa. Edessä ja takana olevat koirat kiinnostivat liikaa murkkupoikaa. Kyllä siitä lopuksi seisonta irtosi, ja tuomari kätteli meidät kehän kolmosiksi. Hienoa Simppa, EH:n saaneista paras ;-)\nKerrankin pääsimme ajoissa pois paikalta oman kehämme päätyttyä. On kiva käydä joskus näyttelyissä lähelläkin!\np.s. Kävimme iltapäivällä taas kerran suolijärvellä. Ensimmäistä kertaa lenkkipolku oli lumeton, mutta nyt se oli hyvin vetinen, joten saappaat jalassa eivät olleet ollenkaan liikaa. Kotona Simo tarkastettiin tarkkaan punkeista, ja kyllä niitä sitten löytyikin! Kolme vaeltamasta ja yksi jo kiinnittyneenä. Hui. Saa tarkkaan katsoa, ettei ne ryömi yöllä sänkyyn.\nLähettänyt meme~ klo maanantaina, toukokuuta 14, 2012 0 kommenttia\nEkat mätsärit ja metsäretki\nSunnuntaina 6.5. kävimme Simon kanssa ekoissa mätsäreissä! Se oli ihan hauska kokemus, vaikka tuomari ei mitää puhunutkaan, eikä antanut minkäänlaista arvostelua.\nPaikanpäällä tapasimme "tuttuja", japaninpystykorvat Timin ja Maxin :-) Lisäksi seurassamme pyöri siperianhusky Ice. Simo piti tästä seurasta, ja kavereiden kanssa olisi pitänyt saada olla kokoajan!\nSimo oli koko alussa outo, ei pystynyt keskittymään yhtään seisomaan tai katsomaan eteensä herkkua. Kaikki ne koirat olivat niin paljon kiinnostavampia! Kehässä oli sama meininki, vaikka jotenkin kaikki otetut kuvat näyttäisivät siltä, kun poika seisoisi ihan hienosti. Saimme sinisen nauhan, ja siirryimme odottamaan sinisten kehää :-)\nSiinä odotellessa poika alkoi käydä todella rasittavaksi murkkupojaksi, joten jouduin ojentamaan sitä kunnolla. Hetken maassa maattuaan herra olikin sen verran rauhoittunut, että hommat alkoivat sujumaan.\nSinisten kehässä Simo seisoi todella nätisti, taisi oikeasti komentaminen auttaa ;-) Kun Simo viimein jaksoi keskittyä, ja seisoa, myös tulos parani. Olimme lopulta Sinisten kolmosia, ja saimme palkinnoksi lihatikkuja! Voi, kyllä oli hyvää!! :-) Tässä vielä kuvia Sinisten kehästä.\nTänään tiistaina lähdimme väsyttävän työpäivän jälkeen metsään retkeilemään, koko perhe. Saimme jopa Mikon mukaan, eikä tervinnut edes suostutella hirveästi! Oli hieno ilta, ja auringonpaiste.\nHerra Xavier oli oikea suohirviö lenkin jälkeen, mutta ainakin kivaa oli, ja sehän on se tärkein asia!! Poika pääsi pesulle kotiin päästyämme ;-)\nLähettänyt meme~ klo maanantaina, toukokuuta 07, 2012 0 kommenttia\nTiistaina 1.5. lähdimme Simon kanssa katsomaan kaupungille härwelikulkuetta ja teekkarikastetta. Tampereella tämä tapahtuma on hieman isompimuotoisempi kuin kotikaupungissa Porissa, joten siinä hulinassa on ihmettelemistä Simolla :-) Ihmismassassa liikkui myös paljon koiria, joita Simo olisi mielellään käynyt moikkaamassa. Ja kun ei saanut lupaa, niin murkkuSimo tietysti ulisi ja vikisi minkä kerkesi. Eikä tyhmä omistaja ollenkaan tehnyt mitään, vaikka kuinka uikutti :-(\nTeekkarikulkueessa kulki 14 kiltaa oman härwelinsä kanssa, jonka fuksit olivat yhteistuumin väsänneet. Simoa ei jaksanut kiinnostaa, vaan poika haukotteli väsyneenä, kun kulkue lipui ohi.\nKun kulkue oli ohi, kävimme porukalla McDonaldsilla hakemassa ruokaa. Kävelimme teekkarikastepaikalle, joka oli tänä vuonna siirretty koskipuistosta stadionin viereen veden korkeuden vuoksi. Söimme ison kaivon päällä, ja Simo olisi kovin halunnut päästä osingoille ;-)\nTeekkarikastetta Simo katseli aitiopaikalta, josta näki kaiken ;-) Ympärillä oli paljon keltahaalarisia teekkareita, jotka tykkäsivät kaikki Simosta. Myös Simo tykkäsi niistä!\nTähän loppuun vielä pari kuvaa (nyt jo edesmenneistä) fukseista, joista tuli kasteen jälkeen ehtoja teekkareita!!\nNyt on jo melkein kesä, hiirenkorviakin näkyy jo!! :-)\nLähettänyt meme~ klo torstaina, toukokuuta 03, 2012 0 kommenttia


Pertti Salovaara: "Avioerot ovat olleet suuria epäonnistumisia" | Anna.fi\nMissä Pertti toimisi nyt toisin jos voisi? – En olisi niin perso muilta naisilta saamalleni huomiolle.\nAvioerot ovat Pertti Salovaaran suuria epäonnistumisia: ”On vaikeaa antaa itselleen anteeksi, että on tällä tavalla möhlinyt”\nOn monta asiaa, jotka Pertti Salovaara tekisi toisin, jos voisi. Eniten harmittaa se, että hän tuli sössineeksi kaksi avioliittoa. Iloa tuottaa paluu radiotoimittajaksi vuosien jälkeen. Kaksisuuntainen mielialahäiriökin on nyt hallinnassa.\n14.12.2020 Teksti: Miia Siistonen Kuvat: Sara Pihlaja\nPertti Salovaara kurvaa harmaalla Audilla suuren vaaleansinisen pitsihuvilan pihaan. Talon seinään on ruuvattu katukyltti Salovaarantie. Se on ihailijalahja. Kauan sitten joku irrotti kyltin oikealta paikaltaan ja lähetti Pertille Yleen.\nRakennuksen takana aukeaa Vanajavesi.\n– 17 metriä kivijalasta rantaviivaan, Pertti ilmoittaa isännän ylpeydellä. Hän rullaa auton ikkunan auki ja vaihtaa muutaman sanan kattoremonttia viimeistelevien miesten kanssa.\nTämä on Pertti Salovaaran talo. Mutta se ei ole hänen kotinsa, enää.\n– Kieltämättä aina vähän kirpaisee käydä pihassa. Jos olisin pelannut korttini oikein, asuisin täällä yhä.\nPitsihuvilassaan Pertti ehti kasvattaa kahta perhettä. Ero vaimosta numero yksi tuli 2011, vaimo numero kaksi lähti kaksi vuotta sitten. Silloin Pertti päätti antaa talon vuokralle ja muuttaa kerrostalokolmioon pienen matkan päähän Lempäälän keskustaan.\n– Ei aina käy niin kuin haaveillaan, hän tapailee vanhan iskelmän sanoja. Äänessä on haikeutta.\nKaikupohjaa muiden huolille ja murheille\nMahtavaa, että olet palannut takaisin. Tällaisia viestejä Pertti Salovaara on saanut pitkin alkusyksyä. Hän aloitti Yöradion juontajana Novalla elokuun alussa vuorovedoin veljensä Lauri Salovaaran kanssa.\nPaluu radiotyöhön viidentoista vuoden paussin jälkeen tuntui siltä kuin tulisi kotiin. Kun studion punainen valo syttyy, suu alkaa käydä. Enimmäkseen puhutaan liikenteestä, mutta ohjelmaan soittavat purkavat sydäntään henkilökohtaisistakin asioista.\n– Eräs depressiota sairastava kuulija kertoi, että hänellä on elämässään kaksi ilon aihetta: pesäpallo ja Yöradio. Se tuntui tosi hyvältä.\nPertillä on nyt toisenlaista kaikupohjaa kuunnella ihmisten huolia ja murheita kuin nuorempana.\n– Viidessätoista vuodessa kertyy yllättävän paljon elämänkokemusta. Sellaisistakin asioista, joita en ikinä uskonut kohtaavani.\nPertti Salovaara: Menestys olisi voinut nousta hattuun\nPertti Salovaara aloitti radiotyöt 16-vuotiaana lukiolaisena Ylen Radio Oulussa. Kaksikymppisenä hän siirtyi vasta perustettuun Radiomafiaan ja sai oman, nimeään kantavan show’n. Tuolloin kielenkäyttöön juurtui Salovaaran viljelemä sutkaus ”voe mahoton paikka sentään!” Hän kävi myös soittamassa levyjä diskoissa ja juonsi rock-festareita. Toimittajasta itsestäänkin tuli vähän kuin rokkitähti. Fanilaumat kirkuivat ja yrittivät repiä palan hänen vaatteistaan.\n– Minulla on nyt enemmän kaikupohjaa kuunnella ihmisten huolia ja murheita kuin nuorena. Pystyn ammentamaan omista kokemuksistani, sanoo radiotoimittajaksi palannut Pertti Salovaara.\n– Se olisi voinut nousta hattuun, mutta väitän, että minulle ei käynyt niin. Ajattelin, etteivät fanit ihaile minua ihmisenä vaan sitä, mitä teen työkseni.\nJalat pysyivät maan pinnalla myös siksi, että suurimman sukseen aikana rinnalle oli jo löytynyt vaimo numero yksi.\n”Halusin olla lapsilleni läsnä oleva isä”\nAuto lipuu pitkin pääkatua. Keskellä Lempäälän kuntaa seisoo harmaakivikirkko. Siellä Pertti Salovaara ja tv-kuuluttaja Elina Rintala vihittiin kolmesataapäisen vierasjoukon edessä kesällä 1994. Puoliso tarttui matkaan juttukeikalta, joka venyi kolmen päivän mittaiseksi.\nPertti halusi kyyditä morsiamensa parin kilometrin matkan kirkolta juhlapaikalle Vaihmalan hoviin sivuvaunullisella moottoripyörällä. Koska Pertillä ei ollut moottoripyöräajokorttia, hän kävi kysymässä poliisilaitokselta, heltiäisikö sulhaselle poikkeuslupa hääpäiväksi. Ei hellinnyt, mutta luvattiin, ettei sinitakkeja näkyisi reitin varrella.\nUnelmien koti perustettiin vaaleansiniseen pitsihuvilaan Vanajaveden rantaan. Esikoinen, Rosina, syntyi vuonna 2000 ja Milana viisi vuotta myöhemmin.\n– Halusin, että tyttäreni saavat kaikkea sitä, mistä itse jäin lapsena paitsi. Vanhempani erosivat, kun olin yksivuotias, ja jäin äidille. Minulla ei siis ole muistikuvia isän kanssa asumisesta. Omille lapsilleni halusin olla läsnä oleva isä.\nPertti Salovaara: Poden huonoa omaatuntoa siitä, etten pitänyt lupaustani\nMutta Milanan syntyessä Pertti oli jo kansanedustaja. Olo oli juhlava ja hieman epäuskoinen, kun hän ensi kertaa nousi Eduskuntatalon portaita puku päällä ja salkku kädessä. Minäkö tässä todella olen? Poika Raahesta, peruskoulupohjalta.\nPerhe ei sen jälkeen nähnyt isästä kuin vilauksen. Pertti nousi Helsingin-junaan aamuseitsemältä ja palasi iltakahdeksalta, parahultaisesti peitelläkseen lapset nukkumaan.\n– Poden edelleen huonoa omaatuntoa siitä, etten pystynyt pitämään lupaustani olla läsnä lapsille.\nKeskusta näyttää samanlaiselta kuin lukuisilla pienillä paikkakunnilla ympäri Suomen. On kampaamoita ja kynsistudioita, pizzerioita ja kebab-paikkoja. Pikkukylän unelias tunnelma rikkoutui elokuussa, kun pääkadun varren kerrostalossa, Salovaaran naapurissa, tapahtui hirveitä. Mies ampui naisystävänsä ja itsensä. Molemmat olivat Pertin tuttuja.\nVälikohtauksen aikaan Pertti oli käymässä kauppakeskuksessa. Mitä olisikaan tapahtunut, jos hän olisi ollut lähempänä ja kuullut laukauksen? Olisi tietysti mennyt katsomaan, onko kaverilla kaikki hyvin. Ja saanut ehkä luodista itsekin.\n– Uskon, että minulla oli varjelus matkassa.\nPertin isä oli vanhoillislestadiolainen, ja Perttikin kulki pikkupoikana isän mukana seuroissa. Hän muistaa saarnojen noudattaneen aina samaa kaavaa. Ensin pappi oli kaunopuheinen ja siirtyi sitten asteittain johdattamaan seurakuntaa synnintuntoon. Lopuksi kuulijoille tarjottiin mahdollisuus tehdä parannus. Toki myös Pertti nosti kätensä: ”Saanko minäkin syntini anteeksi?” Vaikka pieniähän ne synnit silloin olivat. Myöntävän vastauksen jälkeen saattoi palata kotiin kevein mielin.\nRippileirillä lapsenusko alkoi horjua, ja heti täysi-ikäiseksi tultuaan Pertti erosi kirkosta. Esikoisen synnyttyä hän liittyi takaisin.\n– Halusin antaa lapsilleni mahdollisuuden samanlaiseen turvalliseen lapsenuskoon, joka itselläni oli. Vaikka minulla ei aina ollut kavereita, oli sentään Taivaan isä.\nEdelleen, kun nuorimmainen on yökylässä, Pertti lukee tutun iltarukouksen Levolle lasken luojani. Ja sinkauttaa hän korkeuksiin jonkin pyynnön tai kiitoksen joskus muulloinkin.\nPertti Salovaara: Olin kotona paikalla, mutta en läsnä\nAuto pysähtyy punatiilisen pienkerrostalon eteen, ja Pertti poikkeaa asunnolleen. Sisälle hän ei kutsu: ”Siellä on niin paskaista.” Palatessaan hän lykkää käteen runokirjansa Vastustaa. Kansi on tummanpuhuva, ja siihen on painettu yksityiskohta keskiajalla eläneen Hieronymus Boschin maalauksesta Siunattujen ylösnousu. Se kuvaa tunnelia, jossa siivekkäät olennot ovat matkalla pimeydestä valoon. Vuonna 2014 ilmestyneen kirjan runot syntyivät aikana, jolloin Pertin ympärillä oli pelkkää mustaa. Eteensä näki vain käsivarren mitan verran.\nEnsimmäiset merkit siitä, että kaikki ei ollut hyvin ilmestyivät 2007, kun Pertti oli valittu jatkokaudelle eduskuntaan. Uni ei tullut, tai sitten sitä tuli liikaa – jopa 14 tuntia putkeen. Elämästä katosi ilo. Mikään ei tuntunut miltään.\n”Enää en olisi niin perso muilta naisilta saamalleni huomiolle. Ehkä eniten tässä maailmassa kadun uskottomuuttani.”\nKotona Pertti oli paikalla, mutta ei läsnä. Hän istui käsi poskella keittiön pöydän ääressä ja tuijotti lintulaudalla aterioivia pikkulintuja, tuntikaupalla.\n– Mietin, olenko tosiaan näin laiska. Olin unelmatyössäni. Silti mikään ei kiinnostanut ja tuntui, ettei tulevaisuudella ollut minulle mitään tarjottavaa.\nVetämätön olo jatkui kuukausia ennen kuin Pertti viimein meni työterveyslääkärin vastaanotolle. Hän sai mietoa mielialalääkettä ja parin viikon sairausloman. Oireet jatkuivat ja pahenivat. Oli päiviä, jolloin mieli oli ylivirittynyt. Voimansa tunnossa Pertti purki energiaansa metsästämällä tavaraa netistä, kaikkea kahvimyllyistä äänilevyihin. Kun ”saalis oli kaadettu”, mielenkiinto lopahti. Hankittuja tavaroita hän ei usein edes hakenut postista.\nYlivirittynyt tila kesti muutamia päiviä. Sen jälkeen silmien eteen laskeutui musta harso ja kroppa kietoutui tahmeaan seittiin. Sitä saattoi jatkua kuukausikaupalla.\nLopulta Pertti kääntyi psykiatrian erikoislääkärin puoleen. Diagnoosi: kaksisuuntainen mielialahäiriö. Pertti määrättiin puolen vuoden sairauslomalle ja hänelle alettiin etsiä sopivaa lääkitystä. Kesti yli kolme vuotta ennen kuin sopiva cocktail löytyi. Nykyään hän nielaisee viisi pilleriä kaksi kertaa päivässä.\n– Lääkkeet ovat ennallistaneet minut sellaiseksi kuin olin ennen sairastumista. Niiden avulla pystyn viettämään normaalia, täysipainoista elämää.\nUlkopuolisen silmin Pertti ei ole ihan ennallaan. Ryhti on painunut ja puheen rytmi verkkaistunut. Saattaa tosin olla, että ikä on tehnyt tehtävänsä. Puoli vuosisataa tulee täyteen lokakuussa. Merkkipäiväänsä hän ei aio juhlia.\n– Ei kai siinä ole mitään juhlittavaa, että reilusti yli puolet elämästä on jo eletty.\nLue myös: Kaksisuuntainen mielialahäiriö on syventänyt Pertti Salovaaran käsitystä ihmisyydestä: ”En enää ole niin hanakka tuomitsemaan ketään heidän heikkouksiensa takia”\nPertti Salovaara: ”Ehkä eniten tässä maailmassa kadun uskottomuuttani”\nTervehdyttyään Pertti palasi vielä eduskuntaan. Mutta kolmannelle kaudelle hän ei enää pyrkinyt. Kansanedustajan ura päättyi 2011, samoihin aikoihin kuin ensimmäinen avioliitto. Hän arvelee, että ilman sairastumista molemmat olisivat saattaneet jatkua.\nUusi onni löytyi pian. Pertti vei vihille parikymmentä vuotta nuoremman Annan, ja heille syntyi nyt viisivuotias tytär Isabella. Vaimo haki eroa 2018. Sen jälkeen Pertti on harjoittanut paljon itsetutkiskelua.\n– Avioerot ovat olleet suuria epäonnistumisia. Etenkin, kun syy oli täysin minussa. On helvetin vaikeata antaa itselleen anteeksi, että on tällä tavalla möhlinyt.\nMissä Pertti toimisi nyt toisin, jos voisi?\n– No, en olisi niin perso muilta naisilta saamalleni huomiolle. Ehkä eniten tässä maailmassa kadun uskottomuuttani.\nKokkaavasta isästä yksin asuvaksi hodarinsyöjäksi\nEron jälkeen Pertti jäi yksin pitsihuvilaansa. Ympärillä oli 280 neliötä hiljaisuutta. Hyvin nopeasti hän ymmärsi, ettei niin isossa talossa ole järkeä asua yksin. Hän vuokrasi sen kalusteineen tuttavaperheelle ja muutti kerrostalokolmioon.\nKodin rakentaminen piti aloittaa alusta. Oli hankittava ruokapöytä, sänky, sohva ja taulu-tv. Suolaa ja pippuria maustehyllyyn.\nAvioliitoissa Pertin pääasiallinen kotiaskare oli ruoanlaitto. Edelleen hän pyöräyttää makaronilaatikon tai spagetti bolognesen, jos lapset tulevat kylään. Vain itselle hän ei oikein viitsi kokata. Alakerrassa on R-kioski, josta Pertti hakee hodareita ja pizzanpaloja. ”Niilläkin elää.”\nOnneksi välit exiin ja lapsiin ovat säilyneet. Vanhemmilla tyttärillä on omat menonsa, ja isäukkoa ehtii tavata harvemmin. Mutta aina välillä Pertti hakee Isabellan tarhasta. Sitten käydään pizzalla ja katsotaan yhdessä Tom & Jerryä. Ja jos Isabella haluaa hyppiä valkoisella sohvalla, iskä ei kiellä.\n– Olen vähän tämmöinen nallukkaisä. Tyttärille on vaan niin mahotonta sanoa ei.\n– Vallasta luopuminen ei ollut vaikeaa. Olin asennoitunut kansanedustajuuteen niin, että se ei ole eläkevirkani.\nPertti Salovaara: ”Huolestuin itsekin juomisestani”\nKotiseutukierroksen viimeinen etappi on Välibaari, karuhko kuppila pääkadun tuntumassa. Täällä kokoontuu Pertin posse – lähes jokainen naama on hänelle tuttu.\nPertti laskee aurinkolasit ja tupakka-askin biljardipöydän viereen ja pudottaa värikkäät pallot veralle. Aikoinaan tuli pelattua golfia. Sitten Pertti ymmärsi, että vaikka treenaisi kuinka, hän ei koskaan kehittyisi keskinkertaista paremmaksi. Ja keskinkertaisuus ei Perttiä kiinnosta. Biljardissa hän kilpailee liigassa, jossa on satakunta pelaajaa. Viime vuonna hän ylsi kolmanneksi.\nSisään astumisen jälkeen Pertin käteen ilmestyy yleensä pyytämättä tuopillinen Pepsi Maxia. Juuri muuta hän ei ole täällä aikoihin juonut. Toisenlaisiakin kausia on koettu. Avioerojen aiheuttamat surut hän yritti hukuttaa viinaan.\nKansanedustajuuden jälkeen Pertti on elättänyt itsensä keikkaduuneilla, ja se mahdollisti törpöttelyn. Illat hän istui telkkarin ääressä ja sihautti auki kaljan jos toisenkin. Hetkeksi humala karkotti murheet, mutta aamulla ne olivat taas sängyn vieressä odottamassa.\n– Lopulta huolestuin itsekin juomisestani. Kyselin vastaavan kokeneilta kavereilta neuvoa. Ne sanoivat, että juo juo juo. Jos et kuole, raja kyllä tulee vastaan. Se raja tuli pari vuotta sitten. Ei vain enää maistunut.\nUnelma sinisestä pitsihuvilasta\nBaarista Pertti hakee lähinnä seuraa. Vaikeina vuosina puhelinmuistion nimissä kävi kato. Muutamat ystävät pysyivät rinnalla, muun muassa veli Lauri ja viihdetaiteilija Jope Ruonansuu, jolta sai vertaistukea.\n– Jopelle ei tarvinnut selittää mitään, se ymmärsi puolesta sanasta. Been there, done that.\nRuonansuun kanssa Pertin oli tarkoitus tehdä tv-ohjelma Tähdenlento, jossa ihmisille olisi tarjottu mahdollisuus toteuttaa jokin unelma. Mutta Jope lensikin itse tähdelle.\nMinkä oman unelmansa Pertti soisi vielä toteutuvan?\n– Jospa rinnalle löytyisi vielä ihminen, jonka kanssa voisi muuttaa takaisin sinne vaaleansiniseen pitsihuvilaan.\nMutta mikä hätä tässä. Pertti on oppinut tulemaan toimeen – ja jopa viihtymään – ihan vaan Pertin kanssa.\nPertti Salovaara, 49\nPerhe: Kolme tytärtä kahdesta avioliitosta.\nAjankohtaista: Aloitti Radio Novan Yöradion juontajana elokuussa.\nJuttu on julkaistu Annan numerossa 41/2020.


lataa peli Speed West Androidille\nandroid › Peli,Kortti› Speed West\nSpeed West on peli Android-alustalle, jossa sinä ja vastustajasi pelaat kortteja, joissa on 52 korttipakkaa. Sinun tehtäväsi on päästä eroon kaikista korteista mahdollisimman nopeasti. Jokaiselle pelaajalle jaetaan 5 korttia. Keskellä on 4 paalua - 2 viidestä ja 2 yhdestä kortista. Loput kortit jaetaan pelaajien kesken. Pelin alussa sinun on käännettävä kortit keskipinoista. Voit laittaa kortit yhden asteen matalammalle tai korkeammalle kuin jo makaavat, kortista riippumatta. Voittaja on se, joka eroon kortista ensin. Pelin erikoisuus on, että vastustaja voi yrittää ampua sinut milloin tahansa, sinun täytyy olla aikaa ampua ensin.\nSpeed Westin tärkeimmät ominaisuudet :\npäästä eroon kaikista korteista nopeammin\nkoko: 19.65 MB\n3 peräkkäin, 3d, Action, ampuja, autot, Elävät Taustakuvat, fantasia, joulu, Juoksija, kauhu, kilpa, live tapetti, live taustakuva, Live Wallpaper, Live-taustakuva, logiikka, loma, nahat, Online, palapeli, palapelit, personointi, pikseli, pvp, roolipelejä, roolipelit, RPG, seikkailu, Shooter, taistelut, tasohyppely, taustakuvia, teemoja, tehtäviä, toiminta, torni puolustus, Uusi vuosi, verkossa, viihde, zombeja\nDurak Card Game Putinin kanssa


Yläkouluikäisten urheilijoiden leiriviikko Kisakalliossa 27.-30.3. ilmoittautumisaikaa jatkettu - Suomen Taekwondoliitto ry\nYläkouluikäisten urheilijoiden leiriviikko Kisakalliossa 27.-30.3. ilmoittautumisaikaa jatkettu\nIlmoittautumisaikaa jatkettu 28.2. asti.\nSuomen Taekwondoliitto järjestää yhdessä Kisakallion urheiluopiston kanssa yläkouluikäisten urheilijoiden leiriviikon. Viikko toimii pilottina ensi syksynä käynnistettävälle, kouluvuoden aikana 4-5 leiristä koostuvalle valmennusprojektille.\nLeiriviikko on tarkoitettu 7.-9.-luokkalaisille, kilpaurheiluun motivoituneille nuorille taekwondoharrastajille, niin ottelu- kuin liikesarjakilpailijolle. Aikaisempi kilpailumenestys ei ole vaatimus, vaan tarkoituksena on tarjota mahdollisuus valmennuksen ja urheilullisen asenteen tehostamiseen vahvasti motivoituneille urheilijoille. Harrastusaika- ja vyöarvovaatimuksia ei ole, mutta osallistujien tulee olla omien seurojensa kilpailuvalmennuksessa aktiivisesti mukana olevia ja kilpailemassa jo käyneitä. Leiriviikolla panostetaan kehitykseen urheilijana ja urheilijan uran mahdollistavaan elämäntaitoharjoitteluun.\nMaanantaiaamusta torstai-iltapäivään kestävällä leirillä järjestetään päivittäin sekä taekwondon lajiharjoittelua että muiden lajien kanssa yhdessä tehtävää fysiikkaharjoittelua. Lisäksi jokaiseen päivään kuuluu omien koulutehtävien tekoa ja elämäntaitoharjoittelua.\nLeiriviikko tapahtuu kouluaikana, joten leirille osallistuvat nuoret hakevat koulustaan luvan osallistumiseen sekä keräävät opettajiltaan viikon aikana suoritettavat koulutehtävät. Suomen Taekwondoliitto ja Kisakallion urheiluopisto tekevät koululle suosituskirjeen leiriviikkoon osallistumisesta.\nLeiriviikolle voi hakeutua missä tahansa yläkoulussa opiskeleva, nuori taekwondon harrastaja. Viikko maksaa urheilijalle noin 250 € (hinta tarkentuu lähempänä). Vapaamuotoiset hakemukset pääsihteeri Tatu Iivanaiselle sähköpostitse (tatu.iivanainen@taekwondo.fi) 17.2. mennessä.\nPilottiviikon jälkeen on elokuusta alkaen aloittaa koko vuoden kestävä leiriviikkojen sarja, johon kuuluu 4-5 leiriviikkoa kouluvuoden aikana. Vuoden aikana urheilijoille kertyy noin 225 lähiopetustuntia Kisakalliossa, joiden lisäksi tulee noin 400 tuntia "kotiläksyjä". Koko vuoden leirityksen toteutuminen vaatii 15-20 nuoren urheilijan saamisen mukaan. Urheilijan koulumenestys ei saa kärsiä leiritysten takia, vaan tavoitteena on vahvistaa nuoren polkua sekä urheilijana että opiskelussa.\nPääsihteeri Tatu Iivanainen